
БАСФИЕ 
КЪЫПЧАКЪОВА 


1939 сенеси Багъчасарай райо- 
нынынъ Чоткъара коюнде догъ- 
ды. Яни о белли шаиримиз Эн- 
вер Селяметнинь койдешидир. 
Сюрьгюнлик вакьтында олар- 
нынь кьорантасы Озьбекстанда 
Бухара виляетиндеки «Нарпай» 
совхозына тюшти. Балалыкъ чагьындан халкънынъ башына 
тюшкен бутюн мушкюлликлерни корип кечирди. О озьбек 
мектебинде соньра Озьбекстаннынъ бир къач окъув юртла- 
рында окъуды. Башта Андижанда эмширелик курсыны би- 
тирди, сонъра Бухара педагогика техникумыны ве Ташкент 
Девлет университетининъ озьбек филологиясы факультетини 
битирди. Шунынъ ичюн о ильки шиирлерини озьбек тилинде 
язып башлагъан эди. Лякин бу девир онда чокъкъа сюрьмеди, 
о къыйын олса да, эп зияде ана тилинде шиирлер къаралама- 
гъа ынтылды. Ве ахыры 1985 сенеси «Йылдыз» журналынынъ 
1985 сенеси махсус яшларнынъ иджадына багъышлангъан 
2-нджи санында онынъ ана тилинде «Вазгечме», «Сен куль- 
генде» серлевалы ильки шиирлери басылды. 

Миллий дуйгьу ве ватан асретлигини онъа анасы ашла- 
гьандыр. Эдебий тилимизни исе «Ленин байрагьы» газетасы, 
соньра исе «Йылдыз» журналы вастасынен менимседи. Яз- 
гъан шиирлери «Ленин байрагъы»нда, «Йылдыз»журналын- 
да (1986, № 2; 1989, № 5; 1991, № 5; 1992, № 2 ве иляхре) 
басылдылар. Онынъ шиирлерининъ эсас мевзусы ватан севги- 
си, асретлик, ана топракъкъа ынтылув, достлукъ-муаббетлик, 

инсанлар арасындаки мунасебетлер. Балаларгъа багьышлан- 
гьан пек чокъ шиирлери бардыр. Бу шиирлеринде о намус, 
ахлякь, тербие, табиаткъа ве аяткъа севги, яхшы окъумагъа 
ынтылув, оджаларгъа, буюклерге урьмет этюв акъкъында яза- 
ракь, балаларгъа эйи чизгилер ашламагъа ынтыла. 

Васфие Къыпчакъова 1988 сенеси Ватангъа кьайтып кель- 
ди ве озю догъгъан Чоткъара коюне ерлешти, анда мектепте 
чалышты. «Ана топрагъымда булунгъаным манъа ильхам бер- 
мекте. Тувгъан топрагьым — иджат чокьрагьым», — дей о 
Ватанына къавушкъанына севинип. 

Васфие Къыпчакъованынъ айры китап оларакъ 2004 сенеси 
латин арифлеринен Тюркиеде «Омюрнинъ ичинден» ве «Ба- 
лалар ичюн» шиирий джыйынтыкълары басылып чыкъты. О, 
озюне махсус иджадий ёл тапкъан бир шаиредир ки, земане 
шиириетимизде онынъ озь ери бардыр. 


4 осо с 


-ееееееееееееееееееееееессе 


ВАТАН СЕЗЮ 


Мен яшагъан ер манълайына 
«Къырым» сёзю ойып язылгъан. 
Дагъы, ташы, Кунеш, Айына 
Ватан дие муурь басылгъан. 


Къаясындан берсенъ сен седа, 

Ватан сеси санъа якъынлай. 

Булутлар ярыкъны сакълап къойса да, 
Ватанны ярытып гедже чыкъа Ай. 


Сес-седалы фышкъыра чокъракъ, 
«Ватан!» деп козь ачты, «Юрт!» деп тиль. 
Яв басса, тик турар мытлакъ, 

Ватан деп джан берген эр бир гуль. 


Эр миллетнинъ догъгъан илинде 
Ананен тенъ Ватан тиридир. 

Саз алетининъ эр бир телинде 
Ватан йырынынъ саф тёрюдир. 


Ватан сёзю къарышмагъан кунь 
Бармы асыл ярыкъ дюньяда? 
Ич безмеймиз Ватан сёзюнден 
Эм кульгенде, эм агълагъанда. 


ВАТАНГЪА МЕКТЮП 


Къысмет этсе бир кунь илля етерим 
Баба-деде топрагъы коюмизге. 
Къалмам джат эльде, илля кетерим, 
Барып ерлеширим озь уюмизге. 


---------оса ООС----Б 


Илля бир кунь кетерим Ярымадагъа, 
Къол саллап чагъыра мени денъиз, ель. 
Юртундан айрылгъан эр бир адамгъа 
Бир дженнет корюнир догъмыш ана-эль. 


Кетерим юртума, бир чаре тапып; 
Етерим юртума, дерт-зеэр къапып. 
Къалмам мен эбедий сюрьгюн, гъурбетте, 
Сёзюм къатий, къалмаз къуру мектюпте. 


Сёзюм къатий, ант эткеним кетмеге; 
Истегим Аллахтан, тездже етмеге. 
Гъурбетте яшадым, ёкътай ватаным, 
Бавурында тёкюльген кобек къаным. 


Мектюп яздым, ярым асыр асретнен, 
Джат эллерде омюр кечти нефретнен. 
Ярын ёлджум, отьмюшимни унуттырыр, 
Эй, Ватаным, сен ёлума чыкып тур! 


БИЗ КЕТКЕН СОНЪ... 


Биз кеткен сонъ, чокъ гуллер ачкъан 
Асрет бакъып, серин еллерге. 
Мунълу-мунълу къокъулар сачкъан 
Янъгъызлыкъны шыплап диллерге. 


Биз кеткен сонъ, тикилип ёлгъа 

Акъ терек сиярып эгген баш. 
Ялваргъандай кокке — Аллагъа, 
Чокъракъ козьлеринде къаткъан яш. 


---------э>осааООС----ИОЛ 


Биз кеткен сонь, чешме кьуругьан, 
Унутылгъан миллий фесильген. 

Биз кеткен сонъ, йылдырым ургъан, 
Багъ-багъчалар тюптен кесильген. 


Биз кеткен сонъ, бу бизим юрткъа 
Джат кок козьлер чапып толгъанлар. 
Биз кеткен сонъ, атта бу якъкъа 
Учмаз олгъан ап-акъ турналар. 


02.04.1997 


ЮРЕК СЫРЫМ 


Меселя, шойле бир суаль этселер: 
«Дюньянынъ леззети неде?» деселер. 
Кимиси дер бельки, джандан севишмек, 
Кимиси дер ки, асретнен корюшмек. 


Меним исе юрегимде башкъа сыр; 
Онсыз, манъа эки дюнья, мытлакъ бир. 
Мен сакълагъан сырнынъ буюк ады бар, 
Ондан махрум алем келер манъа тар. 


Биревлерге, ойнап-кулиптир яшамакъ, 
Даа биревлерге де, ашлар ашамакъ. 
Зевкъларны, ашавны оларгъа бердим, 
Озь юртумда яшамакъ меним дердим. 


осо с 


САГЬЫНДЫМ КОЮМНИ 


Догьмуш кичкене коюмден чыкъкъанда, 
Кирезлер артымдан манъа къол саллады. 
Озенчик шувулдап, мунълу акъкъанда, 
Узун сокъачыкълар озгъарып къалды. 


Узакъ-узакъларгъа тюшти ёлумыз, 
Даянды эр шейге инсан юреги. 
Омюрлер эп кече. Сагъынып бизни 
Чагъыра мудавмет кирез тереги. 


Къач баарь ве къач яз кечип кеткендир, 
Сагъынчтан къуруды кирезнинъ далы. 
Селямлар ёлладым, барып еткендир, 
Анълагъангъа зор келе, асретлик алы. 


Сокъакълар тозлатып, Къырымда осьти, 
Ана-Юрт къучагъында эркеленип къыз. 
Хатринде шу девир — озь ана юрту, 
Шу ерде азыр тек чёкмеге о тиз. 


Сагъына юректен догъгъан коюни, 
Топрагъын сюртеджек эки козюне. 
Хатырлай яшлыгъын, озен боюны, 
Эфкярдан келялмай атта озюне. 


---э>осаФзООС-----БА 

ТОЯМАДЫМ АНА-ЮРТУМА 


Мен догьдым, тоймадым Ана-Юртума. 
Джулкьып алынгъандай ана бойнындан, 
Аджеле, бакътырмай огюме артыма, 
Пек эрте айрылдым онынъ къойнындан. 


Бельки бир кунь ола, мен кене къайтарым, 
Къучакъ ачып мени асрет беклерсин. 
Кечкен омрюмни тек санъа айтарым, 
Севип, къулакъ берип мени динълерсинъ. 


ВАТАННЫ СЕВ 


Инсан олсанъ эсир олма, 

Тур еринъден, котер баш, 
Кель къолунъны бер къолума, 
Сен ве мен тувгъан-къардаш. 


Бирлешкенни яв енъалмаз 
Курешсен халкъ ичюн. 

Къараманлыкъ унтылмаз, 
Зая кетмез, биль, кучюнъ. 


Чыкъ мейдангъа, акъикъатны 
Косьтер юрек отунънен, 
Башла куреш, мешакъатны 
Енъерсинъ озь къолунънен. 


Ватан ичюн курешмекни 
Макъсат эт сен озюнъе. 
Сербест яшав макъсадынен 
Саип ол эм сёзюнъе. 


че шесто 


ЭР МИЛЛЕТНИНЬ ОЗЬ РЕНКИ БАР 


Эр миллетнинъ озь ренки, озь гулю бар, 
Ешиль тюсни бизим миллет чокь севген. 
Баарь осип чыкъса гуллер ичинден 
Къокъусынен хошнут эткен фесильген. 


Акъшам ачса азбарда акъшамсефа, 
Къызларнынъ тырнагъын къызарткъан хына. 
Гуллернинъ яманы ёкътыр, бу белли, 
Къырым халкъын севгени къатмер гулю. 


Къыстырылгъан къулакъларгъа фесильген, 
Акъшамсефа кийинген акъшам фена. 
Къокъулардан эфкярлар тез эксильген, 
Дюльберликке иссе къошкъан ал хына. 


Къайсы гуллер бизимки, яшлар, билинъиз, 
Азбар-авле, этрафкъа гуль экинъиз. 
Узакълардан келип турсын къокъусы, 
Хыналы къызларнынъ къачар юкъусы. 


МЕН КЪЫРЫМЛЫМ... 


Мен къырымлым — Къырым манъа кенъ Ватан. 
Бу Ватанда мен бир къырымтатарман. 
Борджлум мен бермеге дердине дерман, 
Агърыны болюшип бирге тартарман. 


Манъа догъмуш Къырымнынъ эр кошеси, 
Кокнинъ сансыз йылдызлары, кунеши. 
Къар тюбюнде юкълап яткъан къаялар — 
Бутюни меним севгиме ляйыкълар. 


о — 

Мен козь ачсам ачыла эртенги танъ, 
Мен яшагъан эвден башлана баарь. 
Дюньянен болюшип тапсакъ бир ань, 
Арамызда не яманлыкь, не сыр бар. 


Ели эсип сийпап кече эркелеп, 

Гуллери кетире кьокьулар сепип. 
Чешмелер — ана сютю, дудакь бассам, 
Тез ёкъ ола ёргъунлыкъ ичип къансам. 


Ойлап корьсем дюньяда эр бир инсан 
Шу алемнинъ мендай экен — эркеси. 
Акъсакъаллар отмиштен экен бир ань, 
Яшларымыз — келеджекнинъ эртеси. 


ДАГЬЛАР 


Дагълар къучагъына сарылгъым келе, 
Баш къойып агъласам къая-ташына. 
Сакъынам, я бирден парча таш иле 
Тюширип фелякет берсе башыма. 


Аягъым астында нефес бар, джан бар, 
Тизлери букюльген дагьлар-тарихлар. 
Дюньяны тиклеген дагълар мыкълангъан, 
Дагълар къакъылгъан, къавий къазыкълар. 


Дагъларда агъласам артмасын юкю, 
Батмаммы бу алда агъыр гунягъа? 
Тёпеден кок юкю етмеген киби, 

Мен де гъам юкюмни юклесем онъа? 

Енъильмез явларгъа къараман дагьлар, 
Бойле батырлар къана, къайда бар? 
Дюнья магърурлыкъны огренген, 
Душмангъа джелькесин тутып бермеген. 


Дагъларнынъ озьара къарарлары бар. 
Баш эгип турмазлар о магърур дагълар. 
Эгер де авлыкъып баш эгсе олар, 
Башына шу дакъкъа чыкъып алырлар. 


БОРДЖЛУМЫЗ 


Бугунь бир къасевет — юртны асрамакъ, 
Мушкюль багъны, гульни къорчаламакъ, 
Истек-арзуларымыз вай не къадар, 
Агъыр атта ёлуны ойлап тапмакъ. 


Сувугъан юреклер хорланса, янса, 

Тул къадын, келинчек бир тенъ къозгъалса, 
Къавгъаджы, юваш да огге къошулып, 

Кок байракъ астында эрлер тал турса. 


Къырымнынъ отуны сёндюрмемеге 
Аджет сорай бугунь Ана-юртумыз. 
Юртны асрап синъдирмеге несильге 
Къарт-яш, къадын тенъ борджлумыз. 


---осаа РФ ООС---БЛ 

КЬЫРЫМ КЬЫРЛАРЫНДА 
КЕЗМЕК ИСТЕРИМ 


Къырым къырларында кезмек истерим, 
Эр бир ренк тюсюни сенде корерим. 
Баба-дедемден къалма лялезарлар, 
Анамдан манъа мирас бу арзулар. 


Ляле сапларын тутып оськеним, 

Богъдай башакьларын топлап кельгеним. 
Яйыкъ яйлаларгъа кетер экеним, 

Ис этсем сени кене бир, Ватаным. 


Къырларгъа чыкъмагъа безмем бир заман, 
Кунештен эввельдже ашыкъам эр танъ. 
Танъны корьсем акъ кечер кунюм, 

Яхшы олур тюшюнген кунюм. 


Багъланмакъ истерим кок къушагъына, 
Коксюме басып богъдай башагъыны, 
Сизни хатырлайым, яйыкъ къырларым, 
Бахтлы олам хатыранен, Кьырымым. 


Къырым къырларында юрьмек истерим, 
Юртумнынъ эр ерин корьмек истерим. 
Сенден вазгечмем, ольгендже, Къырымым, 
Сени мен озюмден артыкъ северим. 


осо с 


МЕНИ ЕЛДАН КБАЛДБРМА!.. 


Акъылым ал, амма ёлдан къалдырма, 
Тикенли олса да, отип кетейим. 
Чаресиз олсам да, ёлда къалмайым, 
Мензиль-мекяныма барып етейим. 


Тикенли ёллардан ёлгъа етерим, 
Тикенлер аралап гульге етерим. 

Бельки шадсыз, гъамлы отерим амма, 
Акълымны алсанъ да, ёлдан къалдырма! 


Сув дедим, чокъракъкъа узанды къолум, 
Сув деп агъув ичтим, бозулды гоньлюм. 
Токъта, ель, сувсадым, коксюмден богъма, 
Акълымны алсанъ да, ёлдан къалдырма! 


Мен даа аятнынъ улу султаным, 
Муаббет къадрини сезген инсаным. 
Адалет дженкинде къалкъаным даа, 
Акълымны алсанъ да, ёлдан къалдырма! 


Юрт ичюн меним эп куе юрегим, 
Омрюм бою миллетиме керегим. 
Ёлларда ёрулсам, манъа дуйдырма, 
Акълымны алсанъ да, ёлдан къалдырма! 


о — 

БИР КУНЬ КЕЛИР... 


Бир кунь келир, биз де бир кунь корермиз, 
Ватан бойлап кок байракьлар илермиз. 

Шу куннинь адын азатлыкъ деп кьоярмыз, 
Байрам этип сарылшып тоярмыз. 


Бир кунь келир, кунеш бизге парылдар, 
Достнен душман кимлиги ачыкьланыр, 

Биз душманнынһ бир кунь башын эгермиз, 
Устьлеринден маскъаралап кулермиз. 


Бир кунь келир, биз о куню дюньягъа, 

Бинъ шукюрлер айтаберип Аллагња, 

Джихан бойлап мужделерек айтармыз, 
Сюргюнлюктен бир джан кьалмай, къайтармыз. 


Тюркюлерге айланыр, бир кунь келир, 
Тарихымыз ачылыр, кулер куньлер, 
Келин киби ясаныр Юрт тойына, 
Халкь кьавушыр Ана-ватан кьойнына. 


ИШАНЧ 


Не гьарип алларгьа кьалдынь сен, улькем, 
Сен дженнет эдинъ бир вакъыт, билем. 
Ярашыкъ, къырмызы дамлы эвлерге 
Бастырып киргенлер, бакъ, бугунь кимлер? 


Бир вакъыт шай гузель, экен бу ерлер, 
Шу ерге ярашкъан къараман эрлер. 

Бу ернинъ адында миллет намы бар, 
Амма якъып-йыкъкъан ятлар не къадар. 


Бу мушкюль алынъны сен ве мен корем, 
Джан куйдюрип мында тек мен яш тёкем. 
Башынъдан кьалгьайды Совет тюзюминъ, 
Бинъ къат яхшы эди чёльде культёбем. 


Юрекли инсанлар къолымдан тарта, 
Яваш-яваш халкъынъ, къойнунъа къайта, 
Ким къайдан кельсе де, юртына кетер, 
Миллетим, инанам, макъсаткъа етер. 


ФЕСИЛЬГЕН 


Азбарда аджайип бир къокъу, 
Тюрлю-тюрлю чечеклер толу. 

Олар дейлер: — Манъа, манъа бакъ! 
Огюмде сап-сары бир замбакъ. 


Тёрде акъ, йипек антерде 

Бир гульчик козь къыса кимерде... 
Лякин мен къыдырам эски танышым, 
Къайдадыр о, дуям нефес алышын. 


Мында мытлакъ келе къокъусы, 
Яткъанмы я, енъип юкъусын? 
Кездим азбар, корьдим, анам бар! 
Онъа кетти бутюн итибар. 


Чаптым, эгдим огюнде мен баш, 
Козьлеримден акъаязды яш. 


---------осаООС----Б-- 

Ах, мына бу, мен пек бегенген, 
Анам Кьырымда эр йыл эккен, 
Анамнен мен зияде севген 
Фесильген, кьокьулы фесильген! 


ЧОТКЪАРА — МЕНИМ КОЮМ 


Мына мен 

бир вакъыт койде 

шохлыкълар япып, шенъ оськен 
сокъакълар чангъыткъан, эркеленген къыз! 


Мына мен 

кене шу кульген 

гуллерни тутып опькен къыз! 
Тюслеринден дудагьымда къалгъан из. 


Мына мен 

сагьынып кельген 

Чоткъарам, ана-топрагъым! 

Шу топракъ мекяным, багъым, чокърагъым! 


Мына мен 

къальбимден севген 

Сув-Къуюм, Тёпечик-Къая! 

Бу ерлер мен ичюн эн буюк дюнья! 

КОЙ ТАНЬЫ 


Шувулдай пишкен богьдай башлары, 
Шувулдай сув тийгенде озен ташлары, 
Шувулдай теректе тань кьушлары, 
Уянды кой, чыкъа инсан давушлары. 


Пенджереден кире танънынъ еллери, 

Мис къокъулар толдура кой эвлерине. 
Яраштыра саарьни хораз сеслери, 

Чыкъ, будюрленип тюшсе гуль феслерине. 


Танъда санки сув биле чимирдеп акъа, 

О да гедже юкъусындан танъда уяна. 
От-оленлер, къурт-къырмыскъа джанлана, 
Баш котерип яны куньге ынтыла. 


Танъда къаршы байырларда, узакъта, 
Сыра-сыра, от чымкъынып къойлар кете. 
Джошкъунлыкънен чобан къавалын чала, 
Санки дерсинъ, кучюк бир джыйын эте. 


Авулдаса танъда койнинъ копеклери, 
Мувулдаса сыгъыры, ат кишнесе яраша. 
Озен бою сыраланса къаз-папийлери, 
Тазе танъда янъы аят башлана. 


Чокъ ерлернинъ гузеллигин шааты олдым, 
Дерья-денъиз, орман, голлерни корьдим. 
Ынджытсам да табиатнынъ, бельки, хатрини, 
Ич бирсине ошатмадым коюм танъыны. 

ЧОТКЬАРАДА БИР КЬУЮ 


Чоткъара кою, ортада бир кьую, 
Ичкенлер айталар, татлы деп суву. 
Къазгъан ким, ким таный, о кимнинъ сою? 
Айталмай зынджырлы къопкъа кунь бою. 


Бойле чокъ зынджырлы къопкъа денъишкен, 
Имансыз чокъ джатлар койге ерлешкен. 

Къую кельгенге-кеткенге сёз къатар, 

«Тр... тр...», демек истер: «Къазгъан — бир Татар». 


АШЫКЪЫМ ВАТАНГЪА 


Ватандан сюрюльдим, йылларджа агъладым, 
Сой-соптан айрылдым, асрет яшадым. 
Иджретте омрюме тек Аллах шаат, 
Юртумны ойладым эр дакъкъа-саат. 


Гьурбетте ольмек, азап дюньяда, 
Достларынъ ёкъ исе башынъ уджунда. 
Тувгъан топрагъымда олерим, билип, 
Омюр биткенинъ тенимде дуйып. 


Омюрим къыскъарып къалмаз эди аз, 
Юрткъа къайтсайдым, эвельдже бираз. 
Дюньянынъ дёрт чети бирдай инсангъа, 
Дженнетке дегиль де, ашыкъым Ватангъа! 

СЕВГИ НЕДЕН БАШЛАНА» 


Севги неден башлана? 
Догъгъан коюнъден. 
Севги кене башлана 
Оськен еринъден, 


Топрагъында оськен гуллерден, 
Сач сийпагъан еллерден, 
Танъны ачкъан кунештен, 
Башлана иштен. 


Севги неден башлана? 
Ана-бабадан, шу эки заттан, 
Дост-аркъадаштан, 

Алгъыш алмакътан, 
Къартлардан, яштан. 


Севги сени буюткен 
Ана ерден башлана, 
Акъ сют берген анагъа 
Итибар-муаббеттен, 
Урьметинден башлана. 


Мен беллесем, башлана 
Инсанларны танувдан, 
Достларынъны анълавдан, 
Къальп тёрюнде 

Ер алувдан башлана. 


Эй, Ватаным, Топрагъым, 
Сенден башлана! 


---------оОсиООС----ИОЛ 

ВАТАНСЫЗ КЕЧКЕН ОМРЮМЕ ЯНАМ 


Юртума чокь файда япа бильмедим, 
Юрт веслине асыл тоя бильмедим, 
Онынъ барлыгъын бильмедим, 
Анам берген ана тильни бильмедим. 


Яшлыгъымны гурбетликте къалдырдым, 
Бильгимни, фикримни анда къалдырдым. 
Тефеккюр, акъылны нафле талдырдым, 
Ватангъа омюрни пек аз къалдырдым. 


Ватанда дюньягъа гъайрыдан догъдым, 
Гъурбеттен къайткъандже эллиге толдым. 
Озюмни ракъиптен юкъары къойдым, 

О баскъан пытакътан юксекке къондым. 


Мейданда халкъымнынъ янында олдым, 
Аналар агълашса гъазапкъа толдым, 
Ватаным, Милетим, Меджлисим дие, 
Къаршымда акъсызны корьсем, бозулдым. 


АЙЛАНЫП КЕЛЕМ 


Къыякъларнынъ ешиль тюслерини, 
Джылгъаларнынъ ташкъын тезлигини, 
Шох къушларнынъ шашкъын тюркюсини 
Сагъынсам, айланып келем. 


Табиатнынъ бар нефасетини, 
Аятнынъ къуванчын, субетини, 
Дюньянынъ эбедий адетини 
Тюшюнсем, айланып келем. 

Вакъытнынъ тез учкъанлыгъыны, 
Баарьнинъ шай кечькенлигини, 
Такъдирнинъ окюнч, севинчини, 
Ойласам Хан-Чайыр мааллемизни, 
Халкъымны корем деп, айланып келем. 


ЧОТКЪАРАДА 
МАЙЫСНЫНЪ ОН СЕКИЗИ 


Бинъ докуз юзь къыркъ дёрт сенеси 
Майыс айынынъ он секизи. 

Эр бир ерде тюрлюдже кечти, 
Коюмнинъ шай олды геджеси. 


Майыснынъ он едисинде 
Эркеклерни топладылар, 
Тревога бар дедилер де, 
Гъариплерни алдадылар. 


Койнинъ клубы-джамисинде 
Отькен куннинъ геджесинде 
Устьлеринден килит астылар, 
Гизлиден иш башладылар. 


Къарарды шу гедже дюнья, 
Къырымны афатлар урды. 
Эр бир къапынынъ огюне 
Бир машина келип турды. 


Шашмалады койлю къадын, 
Сорады: «Ким? Айт адыньны!» 


осо 

«Ач деген сонь, ачмайсынъмы? 
Эмир бар, ач шу къапынъны! 


Уянт бала-чагьаньны, 
Чыкъын кузовгъа, кетесиз. 
Дерим сизге: «Ёл узакъ, 

Бир даа къайтып кельмезсиз!» 


Бинъ бир кере хатырладым 
Шу солдатнынъ айткъанын. 
Къуванаман корип халкънынъ 
Ана-юрткъа къайткъанын. 

АГЬЫР КУНЬЛЕР 


Не ичюн шай гъамлысынъ, гонълюм? 
Келирми кунь биз оладжакъ шад? 
Кет бизлерден сен арсыз зулум, 

Биз борджлумыз олмагъа азат. 


Бойле янып зулум отунда, 
Яшармызмы, биз даим, халкъым? 
Явурларнынъ къолу астында 

Озь юртунда тапалмай акъкъын. 


Биз корьгенде кунь ярыгъыны 
Халкънынъ куню къаранлыкъ — бербат, 
Котералмай рух агърысыны 

Эксий халкъым, хасталыкъ, бедбахт. 


Бугунь халкънынъ аяты агъыр, 

Хавф астында, оле, эви ёкъ! 

Ферьяд кокке ете, къулакълар сагъыр... 
Бинъи ач, къалгъаны исе яры токъ. 


АЯТ КЪАНУНЫ 


Саз къолумда, юрегимде йыр язам, 
Шиир этип, тизем бейитме-бейит. 
Эльбет де, эглендже, нетидже тапам, 
Къальбимде паклик бар, эм яхшы ниет. 


Шиирни битирем, я битирмейим, 
Сонъра бегенем, я бегенмейим. 
Ишанчым, къуванчым, тарсыкъувымны 
Мен шу сатырларгъа юклейим. 

Умюдим-кьуветим кьолумдан тута, 
Фикирлер де огге, де арткъа тарта, 

Бу - омюр къануны, олгъан шай, адет, 
Яшавнынъ талабы — эп огге давет. 


ДОСТ КЪАДРИ 


Достларынъдан айры турма, 
Янъгъыз, кокке урма къанат. 
Янгъызсырап, тарсыкъып къалма, 
Янгъызлыкъ — бу бахтсыз аят. 


Эр сёз келип тиер юрекке. 
Достларынънен ян-янаша уч. 

Учам десенъ кокке, юксекке, 

Къошул халкъкъа, достлукътадыр кучь. 


Янъгъызлыкътан агъыр дерт не бар? 
Санъа айтам шу меслеатым. 

Бу кенъ дюнья янъгъыз ичюн тар, 
Мен корьгеним, сен корьме, достум. 


«Дост яхшымы, я да назлы яр?» 

Деп сорасалар шу акъта эгер, 

«Ярнынъ, — дерим, — биль, озь ери бар, 
Джан достларынъ эп гонълюнъдедир». 


Достлар чокъ олса, инсанларгъа 
Юзь бинъи де аздай корюнир. 
Лякин базан акъ анълагъангъа 
Бир душман да чокъдай билинир. 

Шириндир достларынънен эвинь, 
Алчачыкъ ве тар олса биле. 
Достлар аякь басмаса эгер, 
Титис турар сарайынь биле. 


Достларынъдан сен узакълашсанъ, 
Янгъызлыкъны енъемезсинъ, динъле; 
Мерхаметнинъ къапысын ачсанъ, 
Дост олурлар ятларынъ биле. 


ХАТИР ТАП... 


Бир эвде эйилик олаята — той, 
Сабысы къавалты, софра доната. 
Босагъа огюнде турма ойлап ой, 
Сен де кир, бакъ халкънен не олаята. 


Шу вакъыт бир эвде къыямет-седа, 
Шу эвде дженазе, халкъ тута матем. 
Унутма кирмеге бир аякъ анда, 
Гонъюль котермеге тазиеге эм. 


Куньден-кунь якъынлай омюрнинъ сонъы, 
Акъ кунешнинъ кече эр кунь бир танъы. 
Манъа да бир куню сырлы табиат, 
Бильдирир неден ибарет акъикъат. 

Мен севген бу дюнья шай къалабермез, 


Мени юрьсеткен ел, шай къалмаз бошап. 


Мен таянгъан дагьлар уфалып чёкмез, 
Къалмаз юрек аджджы элемге ошап. 


ЗИНДАН ГЕДЖЕ, 


Зиндан гедже, барлыкъ юкъуда. 
Юкъусызлыкъ — бир пенджереде. 
Сес-солукъ ёкъ сокъакъларда, 

Нур йылтырай тек шу бир эвде. 


Гедженинъ баласы — къаранлыкъ. 
Кой, шеэрге тынчлыкъ укюмран. 
Нурлу эвде кимдир уяныкъ, 

Я къуванч, я да аджый гъамдан. 


КУЛЬСИНЛЕР КЪЫЗЛАР 


Къызлар кульсе, козьлерине бакъ, 
Насыл кульмекни, зевкъны огрен. 
Шакъылдыдан седа бере дагъ, 
Шакъылдыгъа къошула озен. 


Къызлар кульсе, шох кулькюлери 
Йигитлернинъ къальбини черте. 
Кулькю багълай яш гонъюллерни, 
Кульмегенлер яшап не эте? 


зоро — 

Дудакьларда татлы джильвелер 
Козьлерде ялынлана гуя. 

Шох кьызлар даим шай кульсинлер, 
Къарарып къалмасын акъ дюнья. 


НОГЪАЙ КОЙЛЮЛЕРИ 


Ногъай якънынъ къызлары, 
Къысыкъ олур козьлери. 
Ишке чебер, лафкъа бай, 
Къылыкъ кесер сёзлери. 


Ногъай якъ бойдакълары 

Ат чапарлар, лафым ёкъ. 
Чынъман джанынъ багъларлар, 
Этмезлер бош лафны чокъ. 


Ногъай якънынъ къартлары 
Къавемен фал къарарлар. 
Эвельден адетлери, 
Къалакъайман сыйларлар. 


Ногъай якъкъа кезинип 
Барып кельмек арзым бар. 
Отлавында къызынып, 
Тувгъанлашып кельгим бар. 


Ногъай якъкъа баргъанда, 
Азырласаммы бир богъча? 
Къысмет этсе, къайткъанджа 
Олсакъ къуда-къудача. 

ЕКЬ ЭКЕН 
ГЬАМСЫЗ ИНСАН 


Башыма кельмеген грам, азаплар къалмады, 
Гьамларым сатмагъа бир базар тапылмады, 
Коксюмде гариплик менден ич айрылмады, 
Гонълюмни котерген джан аджырым къалмады. 


Башымдаки бар акъыл къол саллады дюньягъа, 
Козьлерим корьмез олды бахыт келеяткъанда. 
Ич кимсе мен къадар хор олмагъандыр алемде, 
Агьласам, дедилер: «Бетери бар сенден зияде». 


Анъладым, ёкъ экен аятта гьамсыз инсан, 
Шай экен бу дюнья, шай экен джихан. 


БИЗЛЕРНИ ТЫНЧЛАНДЫ 
БЕЛЛЕЙЛЕР 


Бизлерни тынчланды беллейлер, 
Къырымгъа алдыкъ сизни дейлер. 

Я къайда? Я кимнинъ эвине? 

Санки дерсинъ, бир шей бильмейлер. 


Сиз де биздей яшайсыз, дейлер, 
Озьлерин сайып «ерлилер». 
Энди янъы бир лаф тапкъанлар, 
Эмиш, олар мында догъгъанлар. 


Догъгъан ернен Ватан фаркъыны 
Анълатмайлар, ара берелер. 

Озь юртларын унутып адыны, 
Дейлер: — Оларнынъ эмиш бу ерлер! 

АЯТ АКЪКЪЫМЫЗ 


Мен бир акъ талап эткенде, бир шей денъишмей. 
Сен бир дертинъни айткъанда кене битмей иш, 
О бир мушкюлин айткъанда кене бешке беш, 
Эпимиз сусып отурмамыз керекми? 

Ёкъса биз эпимиз бирден сес берсекми? 

Бу кунеш тек онлар ичюн догьдымы? 

Йылдыз тек онлар башына кьондымы? 


Энди бизге дейлер: Отур, бакъырма, 
Кельмешексинь, кес сесиньни, кьычырма! 
Санки бизлер кочьнен яшагъан бир миллетмиз. 
Бир ерден бир ерге кетмекми адетимиз? 
Баба-дедемиз бильмеди ойле шей, 

Залымлар къолунда акъ-укъукъымыз, 
Масхарагъа айландырылды эр шей! 


Омюрни севмезми эди бизим бабалар? 

Ничюн джан бердилер бунджа яп-яш акъалар? 

Ничюн «къардаш мезарларгъа» комюльдилер кефинсиз? 
Ничюн бизим неслинъ балалары эпси де оксюз? 

Бу юрт ичюн деп дженклерде олдылар къурбан, 

Бу ерлернинъ асретинен бергенлердир джан. 

О вакъыт «такое было дело», иш ойлейди демек, 

О вакъыт «къардаш» эдик, бугунь исе бирер «кельмешек». 

МЕН СЕВГЕН 
ТЮРКЮЛЕР 


Мен тюркю северим — къальп агьлатыджы, 
Таш къаткъан юрекнинъ дердин алыджы. 
Халкънынъ диль «ах»лары янъраса онда, 
Юрек урушлары дуюлса йырда. 


Къальплерден сель акъса макһамдан ийип, 
Из къалса янувчан юректе куйип. 

Кемане теллери инъленип агъласа, 
Миллий эзгилерни къавал йырласа. 


Ким севмез дильни шад эткен тюркюни, 
Алладан истидат тийген йырджыны? 
Северим юрт къушу — чувур-чувурын, 
Эвимде йырласа къарылгъач йырын. 


Сёзю ёкь йырлар бар, озенлер толып, 
Кьушлар да орманда йырлашса джошып. 
Ватаннынъ сеси бу, эзгили гоньлюм, 
Северим аятны, йырджы бульбулин. 


Северим йырларны сабийлер акъта, 
Аналар уйдыргъан тыныкъ къайдеде. 
«Айнени» тесири тылсымлы йырда, 
Сабий юкъусында хурулдап яткъанда. 


жос) 6——— 

ОШАТМА 


Омрюмни япракъкъа 
ошаткъым келе, 
Япракълар сарара 
уфале, оле. 

Оларгъа тенълешмек 
авесим сёне. 
Ешиллик боясы 

ёкъ олып кете. 


Япракълар топракълар 
устюне къона, 

Адамлар аягъын 
астында къала. 
Омюрни япракъкъа 
къыяс этмейим, 

О учкъан тарафкъа 
учып кетмейим. 


Куньдюзлер тез кечелер, 
Геджелер узая, танъ келе агъыр. 
Ойларым чубалып кетелер, 
Керек ки не къадар чокь сабыр! 


Янъгъыз къалсам сыкъыла юрек, 
Озь-озюме сырымны айтам. 
Айтылмайджакъ сёзлерни сийрек 
Айтмагъаным ичюн къуванам. 

ХАЛКЪЫМНЫНЪ СЕСИ 


Дюнья дуйды сени, Он Секиз Майыс! 
Чечек мевсиминен кульгенде алем, 
Мейданда топланыр гъамлы халкъымыз, 
Отькен куньлерни анъып тутар матем. 


Кок Байракъ астында, эр йыл бу куньде, 
Халкь кене ве кене акъ талап этер. 
Юртнынь саиби олмакь бар дилинде, 
Юрек ахларым джихан эшитир. 


Минберде янгьырар халкъымнынъ сеси, 
Душманнынъ кьозгьалыр пакъыл океси. 
Онынъ сесинде бар джанлы акъикъат, 
Акъикъатны енъмек мушкюль, мешакъкъат. 


Мустафа йигитче сёйлегенде сёз, 
Гонъюллер бирлешип кениш мейданда. 
Ватан, Миллет, Меджлис! дегенде эр кес, 
Таш-къая янъгъырап узатыр седа. 


Бу сёзлер къальплерде акъ умют багълар, 
Аналар бу кунни хатырлап агълар. 
Халкъымнынъ сеси — кескин къылычдай, 
Челик ирадеси, дюньягъа даркъар. 


Халкъымыз сёйлесе матем кунюнде, 
Умютлер пекишир эр кимнинъ дилинде. 
Ираде кучю бу — тесири буюк, 
Халкъымыз айткъанда, тепренир ер-кок. 


---------эосаООС----:---Б-. 

ИНДЕМЕЗДЕН ИШ ЧЫКЪАР 


Бир арада яшагъан, 

Бир савуттан ашагъан 
Хораз, папийге кунь бермей, 
Кунь арада талашкъан. 


Папий индемез олгъан, 
Хораз оны талагъан, 
Козюн-башын чокъугъан, 
Ал къанына боягъан. 


Бир кунь папий хоразгъа 
Ойле бир акъыл къойгъан. 
Богъазына япышкъан, 

Сув ичине баткъызгъан. 


Де сувгъа башын тыкъкъан, 
Де тёпеге фырлаткъан. 

Эв саиби кельгендже, 

Аз къала ольдюреязгъан. 


Папий шунен башлагъан, 
Къавгъа-давасыз яшагъан. 
Хораз да олып пешман, 
Адетини ташлагъан. 


Экиси кене келишип 

Бир арада яшагъанлар. 
Бир савуттан сув ичип, 
Бир савуттан ашагъанлар. 

АЯТНЫ СЕВЕМ 


Энди тильге кирген баладан 
Сорадылар: — Айтчы, кимни севесин? 
— Анамны, — деп джеваплады догърудан. 


Сонъ, еткенде мектеп яшына, 
Сорадылар: — Севесинъ сен кимни зияде? 
— Битамны, — джевап олды торундан. 


Он секизге еткенде яшы, 
— Севгенинъ ким? — сорадылар огъландан. 


— Севген кьызым, — джевап чыкъты бойдакътан. 


Тою олды, эвленди огълан. 
Сонъ, къач йылдан, сорагъанларгъа, 
— Огьлумны, — деп джевап олды бабадан. 


Алдан кетип, сачы агъаргъан 
Къартбабадан текрар соралды, 
— Аятны, аятны! — Седа чыкъты яваштан. 


АРЗУЛАР 


Къайдан кельди бу арзулар шай пек чокъ? 
Ельден чапкъыр, къуштан учкъур, ойнакъ, шох? 
Арзуларым нени арзу этелер? 

Къайда олар арзу этип кетелер? 


Арзуларым мени джетип юрелер, 

Ельдай шашкъын, сувдай акьын, тынымсыз. 
Арз эткенлер ниетине етелер, 

Арзуларнынъ сонъу ёкътыр, сынъырсыз. 


жос) 6———— 

Эй, инсан, яшайбер агълап ве кулип, 
Билегинъде къатып турса къуветинъ! 
Амма бир кунь кетеджексинь йыкъылып, 
Окюнме, башкъагъа къалыр ниетинь. 


Эй, инсан, бирликте къыртышларны ач, 
Талсанъ да, коксюнъде ургъанда юрек. 
Инсаннынъ яманы ямандыр, сен къач, 
Яхшы, пак ниетле яшамакъ керек. 


ЯНЫМДА ЁЛДАШ 


Джоймагъан шейни къыдырмакъ арам — 
Огретип шай деген бизлерге бабам. 
Догъгъанда дост олгъан бу сёзле, эбет, 
Ёкъ этмей къыдырып тапмакъ бир адет. 


Бу отькен куньлерден манъа табиат 
Къалем берди, ильхам ве иджат. 

Башыма котергим кельди дюньяны, 
Хаялдан де джаяв, де мингеним ат. 


Дерьялар, ат минген къара булутлар, 
Мени беклемекте, ёлларым зар. 

Мен янъгъыз дегилим, янымда ёлдаш — 
Чокъ буюк умют ве арзуларым бар. 

ТЮШЮНДЖЕЛЕР 


Кетме чёкип, кетме тынып, 
Сувнен акъкъан АЙ! 

Токъта, батма! Токъта, акъма 
Урь яшлыгъымдай. 

Кягъыт геми акъкъан киби 
Семада ялдай, 

Къайда кете, не ашыкъа 
Тёпемдеки Ай? 

Сен корюнсенъ, яш баладай 
Къайта баштан, 

«Балам!» деген сес эшитем 
Пек яваштан. 

Асыл догъмакъ, эвлят олмакъ - 
Буюк бахыт! 

Лякин пек тез яна, сёне 

Аз бир вакъыт. 

Омрюмде инсанларгъа 
Берсем бахыт! 

Ана деген улу заткъа 
Къурсам мен тахт, 
Шерефине йырлар тизсем, 
Седжде этсем, 

«Ана!» дие кокюс керип 
Айтып юрьсем... 

Токъта, батма, сувнен акъма, 
Ярыкъ берген Ай! 

Сени корип, хатырлайым 
Яшлыгъымны шай. 


жос) 6———— 39 


Эркеленем, балалыгъым 
Къайткъан киби. 

Юрек сызлай, кедерленем 
Акъып кетсенъ. 


Анам Айдан «Айнени»ни 
Айткъан киби, 

Юрек сызлай кедерленем 
Акъып кетсенъ. 

Бу дюньяда яшав недир, 
Курешмесенъ? 

Кетме, джаным, кеткенлер чокь, 
Къайткъан ич ёкъ. 

Бахтым коктен энеджек деп, 
Айткъан да ёкъ. 

Кетме дейим, амма билем, 
Батып кетер Ай. 

Яшлыкъ кетер, къартлыкъ келир, 
Омюр битер шай. 

Омюрлик тек инсаниет, 

Табиат яшай. 

Бу эбедий бир къанун ки, 

Асыл янъылмай, 

Бири кетсе, бири келир, 

Догъар янъы Ай! 

Догъ, янъы Ай! Янъы шавле 
Сач орталыкъкъа, 

Урьлюк олсун, тынчлыкъ олсун 
Бутюн Барлыкъкъа! 

ЯШАЙЫМ ОЗЬ АЛЫМА 


Сенде гъам-къасевет ёкътыр, 
Манъа раатлыкъ яттыр. 

Сенинъ таныш эш-достынъ чокъ, 
Мен бир гъарип, кимсем ёкъ. 


Бизлер мытлакъ эки тюрлю — 
Мен шенъликке берилем. 

Сен юксек, мен алчакъ гонъюль, 
Джиддий къальбинъ тар, билем. 


Лаф манасы фикримизде, 
Юртумыз, фикримиз бир, 
Умумий адымыз — инсан, 
Юртдашмыз, фикирде тувгъан. 


ЭГЕР ДЕ ... 


Беклев геджелери созула узун, 

Куньдюз корюшювлер къыскъа, не ичюн? 
Чекильмесе эгер гедже пердеси, 

Гузель корюнмез эди ай чехреси. 

Къадри олмаз эди бельки ярыкънынъ, 
Якъмаз эдик ханелерде чыракъны. 


Не ичюн эр юрек юксекни козьлей, 
Ынтыла, куреше, гъалебе беклей? 

Аят бу — курешюв; енъип олмаса, 
Енъип чыкъа коньделен, огюне вакъыт. 
Буюк ёлдан сакъынса, сокъакъ тапмаса, 
Насип дегиль онъа, ич бир кунь бахыт. 


зоро — 

Яшлыкъта чий ола инсан не ичюн? 

Ешиль зердалидай, тишлесенъ — экши. 
Яшлыгъым сагъынып, хатырлап бир кунь, 
Отьмишинден ола пешман сонъ киши. 
Зердали бир кереден пишмегендир, 

Бала олмай, бир кимсе осьмегендир. 


Къар, ягъмур ягъмаса, эсмесе еллер, 
Сыджакънынъ къадрини ким билир эди? 
Олмаса къасевет, аджджы элемлер, 
Къуванчнынъ къадрине ким етер эди? 
Эр бир дерт инсангъа буюк имтиан, 
Курешип енъгенлер эпси къараман. 

БААРЬ КЕЛЕДЖЕК 


Кунешнинъ нурундан яшланып козю, 
Ягъгъан къар тез куньде ирип битеджек. 
Ешильге чырманып Ана-Ер юзю 
Якъында баарьге келип етеджек. 


Назик урбасыны кийип-къушанып, 
Къырларда оленлер осип кетеджек. 
Сенинъ де бетинъе сепкиллер ташып, 
Корерсинъ якъында, баарь келеджек! 


Ерге тюшкенинен ашлыкъ урлугъы 
Койлюнинъ севинчи кокке етеджек. 

Шу куннен багълыдай эльнинъ гъуруры, 
Якъында биз севген баарь келеджек! 


Боюнджакъ бойнунда, тал пытакълары 
Кунешке ынтылып сефа сюреджек. 
Лялелер, къызарып ал дудакълары, 
Ачылып, сачылып, баарь келеджек! 


БААРЬ, СЕНМИ БУ? 


Шефтали чечеги гульгюли, 

Багъымда ясады гуль-арман. 
Къокъулы тюркюси бере джан. 

Баарь, сенми бу, къапыны къакъкъан? 


Баарь, тырнагъынъ къыналы, 
Хаяллар санъа бакъып къалгъан. 
Коклеринъ ком-кок, турналы, 
Баарь, сенми бу, акълымны алгъан? 

Къырларынъ къызаргъан лялели, 
Бем-беяз вишненинъ антери, 
Койлюнинъ манлайы къан-терли. 
Баарь, сенми бу, шай севимли? 


БААРЬ КЕЛЬГЕНДЕ 


Баарь кельгенинен алланып кете, 
Гуллерде балкъуртнынъ къайнай базары. 
Гоньдженинъ дудагъын танъ чыкъы опе, 
Ирип-ирип акъа, дагъларнынъ къары. 


Дамны тасырдата дареджи ягъмур, 

Кемане телини чертип къача ель. 

Сачымны таракълай шу ельчик магърур, 
Япракълар шувулдай: «Кель», деп керип эль. 


Турналар келелер кокте салланып, 
Къол саллап озгъарам, ойларгъа далам. 
Лялелер къызара къырда алланып, 
Баарь кунешинде яланбаш къалам. 


БААРЬ БАЗАРЫ 


Саба турсам, багъчалар 
Ап-акъ чечек ачкъанлар! 
Бойле акъ антерлерни 
Бильмем къайдан алгъанлар? 


Вишне ябынгъан чильтер, 
Бадем, киразда антер. 

Юрт олгъан бир гуль-базар, 
Гуль сатып кельген баарь! 


Башта беяз гуллюлер 
Сырагъа тизильгенлер. 
Сонъра аллы-гуллюлер 
Алма, нар, шефталилер. 


Гуллерни тёкти баарь, 
Ярыкъ сача танъ-сехер, 
Мавы, мор, сары гуллер 
Толгъан базарда эр ер. 


БААРЬ ДЮЛЬБЕРЛИГИ 


Къайсы тереклери локъса олгъанлар, 
Чечеклери беяз-беяз къундакъта. 
Алмалар гульгюли гульге толгъанлар, 
Ана киби олар буюк къуванчта. 


Баарь сувлары шырылдап келе 
Багъчалар ве гуллер юртуна. 

Багъ баарь йырджысын къаршылап куле, 
Ешиль когетлерни тёшеп ёлуна. 


Аятнынъ юкюни аркъагъа урып, 
Къырмыскъа керваны чыкъкъан сеферге. 
Ернинъ бурюшигин, тегизин сюрип, 
Джошып, къулакъ бере йырджы бульбульге. 


Багънынъ ичерсинде буюк тантана, 
Чечеклер ойнакълап уча авада, 
Бири къойып, бири макътана, 
Янъы баарь башлангъан багъда. 

ДЖУМЕРТ ГУЛЛЕР 


Ач къучагъынъ, толдурайым гуллерге, 

Такъ сачынһа, яраштырсын гульчембер. 
Джумерт гуллер енъильмезлер еллерге, 
Гонъюллерге шадлыкъ берген ал гуллер. 


Гуль урлугъын муаббетлик ерине 
Гульбагъчанъда осьтир деп, сиз бердинъиз. 
Джетип мени джумертликнинъ къальбине, 
Юрегимде из кьалдыргъан эдинъиз. 


КЪАРЫЛГЪАЧ 


- Йырла, — десем мен къарылгъачкъа, 

— Вакътым ёкъ, - дей, - иш чокъ, ашыкъам. 
Агьызында сув ташый балчыкъкъа, 

Эльбетте, эв къурмакъ шакъамы? 


Кечти куньлер, кене ялвардым, 

Йырлар беллеп, дженнет кьушчыгьым. 
Къушчыкъ деди: — Вакътым аз къалды, 
Ювам толу — бильмейим чырым. 


Сытылгъанда кунешнинь къашы, 
Кузь ягьмуры ягъа башлады. 
Къарт терекнинъ козюнде яшы... 
Пытакълары япракъ ташлады. 


Къушкъа дедим: — Йырла, дюльберим. 
Деди манъа: — Узакъ сеферим, 
Кельсе баарь, къайтып келирим, 
Санъа, Инсан, йырлап беририм. 

АЙ ЯРЫГЪЫ СЕНЬМЕСИН 


Тос-томалакъ агъарып, 
Ай — чыракъ тура. 

Бар дюньяны толдырып 
Ярыгъы ура. 

Ай нурунен сырдашкъан 
Йылдызлар яна. 
Юксеклерге ынтылгъан 
Макъсаткъа къана. 

Мен Айдан ильхам алам, 
Гедже — эгленджем. 
Йылдызлы ёргъан япам, 
Тынчландырыджы. 

АЙ ярыгъы сёнмесин! 
Балкъып нур ягъа... 
Насыл этип кетерсинъ 

О бир дюньягъа. 


ЕЛЬ 


Ель сызгъыра, ойнакьлай, 
Ель озюни туттырмай. 
Къона гуллерден гульге, 
Япракьларны къытыкълай. 
Истей сувны шапырта, 
Орман дагъны шашырта. 
Истесе — бирден токътай, 
Истесе — уча окътай. 
Сонъра чапа-чапкъалай, 
Якъын сырдаш тапалмай. 

Баш ура таш-къаягъа, 
Къала агъыр белягъа, 
Кескин-кескин увулдай... 
Янъгъызлыкътан о агълай. 


МАНЗАРА 


Тёпемде солукъкъан кунеш нур сача, 
Йымшакъ ель сачымны сийпай да, къача. 
Япкъан ишим — маньлайымда тамчы тер, 
Хаял адлы фурсат, шараит ача. 


Фесильген, къаранфиль, къокъулы нане — 
Татлыгъа айлана кунеш къазанда. 
Турмушнынъ сефалы ислери кене 
Шылдырай гуллернинъ ешиль къанында. 


Япракъкъа ерлешип сырлы кобелек, 
Ильвангъа ренк сорай бояларындан. 
Балкъурткъа кереги ачкъан гуль-терек, 
Тюшалмай тургъандай къыякъларындан. 


КУЗЬ ЛЕВХАСЫ 


Кетеятыр бизни кузь ташлап, 
Кечке къалды къокъугъа толып. 
Эр дакъкъаны нурлы къаршылап, 
Хаяллар чокъусы-окъуна къонып. 


Ой-фикирлер тюшти ёлуна, 
Шиир динълемеге кельгенлер. 


зоро — 


Сакин кирип, шаир къойнуна, 
Юрегинден джошкъан гонъюллер. 


Шаир буны бахт деп бильди, 
Кокрегини котерди магърур, 
Къальбиндеки арзулар ирди, 
Кузь багьышы олды бир гъурур. 


Шиир яздым мен де отурып, 
Шаирге айландым, ильхамгъа толып, 
Не гузель бар олса кузьлер, 
Елуна чыкъсалар тюрлю ренк сёзлер. 


КУЗЬ КУНЬЛЕРИ 


Кунеш де къыскъартты узун ёлуны, 
Семада тыныкълыкъ, кок мас-мавы. 
Тереклер инсангъа узатты къолун, 
Софралар емишке кузь иле толу. 


Сарувлы нурларгъа сарынгъан дюнья, 
Йылдызлар якъынджа саркъкъан ашагъы. 
Япракълар астында сакълангъан емиш, 
Озюндже инсангъа айткъандай алгъыш. 


АЯЗНЫ КЪУВДЫ ЯГЪМУР 


Деликъанлы бир аяз 
Бутюн гедже улуды. 
Ничюн шай юкъусы аз? 
Эр кестен эвель турды. 

Тереклерни къайыра, 
Пытакьларны сындыра, 
Къыш сувугьынен сыкъып, 
Орталыкъны къаттыра. 


Шувулдап кельди ягъмур, 
Аязгъа бир иш чекти, 
Ягъмурдан къоркъып аяз 
Ерге ятып, тиз чёкти. 


ТЕК ЧОКЪ КОРЬМЕ 


Къаршымда тар пенджере — 
Бакъам йылдызларынъа. 
Юкъум кельмесе гедже, 
Гоньюль джоша, айына. 


Кезем джаяв, минем ат, 
Кезем сенде, тоймайым. 
Не гузель бу табиат! 

Сезнен айтып олмайым. 


Дагь чокьрагьы янында 
Айланам, сувгьа кьанам. 
Тюшюнджелер кьойнунда 
Гедже атеште янам. 


Табиат! Менден безме, 
Ал, истесень джореме. 
Ватаныма севгимни, 
Ялварам, тек чокъ корьме! 

ЯГЬМУР ТЮРКЮСИ 


Баарь эркеси — таньнынь шувултысы, 
Кулькюси — атешли яшынламасы, 
Ешиллик ярата аят нефеси, 

Михнет иле гузель, инсан дюньясы. 


Ешилликтен яйрап, яшнап осе диль, 
Къальпке синъе кунеш, нур, ильхам. 
Ягьмур эзгисине хош ола гоньюль, 
Джумертлик бере инсангъа инам. 


Ягъмурнынъ бар йырлагъан озь тюркюси, 
Огретювджи анасы бар — табиат. 
Эбедийлик янърай, толу кокюси, 
Сукъланып бакъарлар инсан, кяинат. 


Ягъмур тюркюсинде берекет, нимет, 
Ягъмур джильвесинден къача къасевет. 
Ягъмур тюркюсине къошула чокъракъ, 
Багърыны керип динълей оны ер, топракъ. 


Де шувулдай, де яваш ягъа ягъмур, 
Йыртып кете кокнинъ ком-кок этегини. 
Аткъа минген булутлар магърур, 

Ель чапкъалай тутып ойнакъ юрегини. 


КЪАЙТЫП КЕЛЬДИ БААРЬ 


Шувулдап ягъды ягъмур, 
Ёкъ олды санки баарь, 
Япракъларны чайкъады, 
Кок, къушагъын байлады. 

Толып акьты арыкълар, 
Ташып кетти ирмакьлар. 
Бир ювунып алдылар, 
Сач-баш тарап къыякълар. 


Айдын кунеш ярыгъы 
Ачып берди саарьни. 

Бу насыл аджайип иш, 
Къайтып берди баарьни. 


СЕПЕЛЕДИ ЯГЪМУР 


Сепеледи шувулдап ягъмур, 
Япракъларны чайкъалап кетти. 
Фиданларда узая тамыр, 
Гоньджелерни керип гуль этти. 


Отлакъларда шох ель уф-уфлап, 
Къыр къокъусын этрафкъа сача. 
Озю тойгъан сонъ гульни къокълап, 
Яраштыра багълап къыйыкъча. 


Ягъмурдан сонъ кунеш бир табакъ, 
Сепип кете ярыкъ ялынлар. 

Ерни тюртип, башында къалпакъ, 
Осип чыкъа тим-тик мантарлар. 


ТАНЪ 


Адым-адым келеята кунь, 
Нурлардан уяна джихан. 
Чивильдеше къушлар шох эр кунь, 
Гедженен сагълыкълаша танъ. 

Кунеш мектюп ёллагъан Ерге, 

Сач теллерин къурап саарьге. 

Шу нурларнен джелькеме-джельке 
Кунешни еткизе о эльге. 


ТАНЪДА АЛЕМ 


Бир гузель экен, танъ къойнунда алем, 
Йылдызлардан тюшкен чыкъкъа сукъландым. 
Авлакъларда айдын уфукълар корем, 
Араретли ойлар къойнунда яндым. 


Дагъларнынъ артында сакълана акъ танъ, 
Йылдызлар топуна авеснен бакътым. 
Йылдызлар талагъан чыкъларны шу ань 
Гульни къулагъыма беджерип такътым. 


Тамчылар топракъкъа тёпеден саркъып, 
Геджеден йыр топлап, танъ юзюн опип, 
Кунешнинъ зиясы чыкъны куйдирип, 
Семада йылдызлар корюнди сёнип. 


Танъ бильмей озюнинъ дюльберлигини, 
О иле ачкъанын далда гоньдженинъ. 
Азиз къушларнынъ шох чивильдегени, 
Ярыкъ ташлап дюньяны севиндиргени. 


Чёллерге, къырларгъа чапкъанда ирмакь, 
Танъ ашкъы уянды эп адамларда. 
Ашыкъып ренк алды янъ догъгъан япракь, 
Мерхамет яралды тазе танъларда. 

Себзе-емишлерни кьучакьлап суйди, 
Кьушларны эркелеп куш-кушлей кокке. 
Тань ярнынъ риджасын ойланып куйди, 
Танълыгъындан мемнюн, сыгьмай юрекке. 


ГЕДЖЕ, 


Озенчик шылдыр-шылдыр 
Йырламакътан токътамай, 
Юкълап къалгъан къыр-адыр, 
Тек севдалар юкъламай. 


Орталыкъ чым-чырт юкълай, 

Ель эсип бели талды. 

Тав, баарь йырын йырлай, 

Дей: «Къыштан аз кунь къалды». 


Гедженинъ козю къара, 
Юкъусыз танъ аттыра. 
Ярыкъ корьген сонъ къайта, 
Ормангъа кирип ята. 


ТАНЪ ВЕ УЙЛЕ 


Ёлакъланып, агъарып, 
Корюнип келе къыбла. 
Къолуна къокъу алып, 
Сепип чыкъа ель сырткъа. 


Орьнеклене чёль танъда, 
Созулып кете тарла. 
Сиярып къала голлер, 
Къара корюне гуллер. 


жос) 6——— 


Ерден бели тикленип, 
Бувланып келе уйле. 
Эр тарафтан сес келе 
Уйле шень эшитиле. 


Чёль устюнде булутларнынъ 
Талдалары астында, 

Ергьун, терли, тай-атлар, 
Гьыджырдана араба. 


НАСЫЛ ЯЗМАМ 
МЕН БУГУНБ2 


Тёпемде алманынъ къокъулы гули, 

Узанып пытакътан гоньдже гуль узем. 

Бу багънынъ къайдакен йырджы бульбули? 
Къальбимде эеджан, къуванчтам озюм. 


Тереклер котерген гуль къаделерин, 
Баарь аятынынъ сагълыгъы ичюн. 
Кийинген-къушангъан къырда лялелер... 
Насыл сонъ буларны язмам мен бугунь? 


ДЕНЪИЗ САИЛИНДЕ 


Денъиз кузьгю киби йылтырай, 
Акъ далгъалар салмакълы акъа. 
Биреви ах чеке, зар агълай, 
Сесининъ эзгиси дилинъни якъа. 

Саильде отурам къайгъыда, 
Тёпемде япракьлар шытырдай. 
Таллары рыкъма-рыкъ, сувда, 
Тегерек-тегерек къалтырай. 


Сакин акъшам, отурам янъгъыз, 
Къана бунынъ сонъу олмаса... 
Ай, далгъаны къувалагъан къыз, 
Сачларын джайып ойнаса. 


ОЗЕНЧИК 


Йылан киби бурулып, 
Озюне сокъакъ тапкъан. 
Къойнуна сув толдырып, 
Озенчик бу, шох акъкъан. 


Четлеринде сыранен 

Баш тарай меджнюн таллар. 
Ортасында сабырнен 

Ялдай топ-топ балыкълар. 


Сув тюбюнде бир дюнья, 
Чекип ята чакьыл таш. 
Гольге ташып сув къоя 
Озенчик, ура бир баш. 


Кумюш сувда язланып, 
Ойнап акъа копюклер, 
Къызлар келе назланып, 
Сувгъа тола гугюмлер. 


осо — 

ТОЙЫП АЛ... 


Тойып ал, юрегим, гуль-чечеклерге, 

Тойып ал, тереклер гуллеген ап-акъ! 
Тойып ал, тюрлю ренк кобелеклерге, 
Хаял йиплеринден ясап салынджакъ! 


Сынъырсыз чёллерден даркъала бувлар 
Хазине толдырып ер къазанына. 

Инсан беденинден ягьмакьта нурлар, 
Тойып ал, омюрнинъ тансыкъ анъына! 


Бульбуль йырлагъанда, сархош олып къал! 
Нане къокъусына чайкъа юзюнъни. 
Дагъларда чайкъалгъан лялелер ап-ал, 
Яшын ярыгъындан тосма козюнъни! 


Бир кере ярыкълана тюсюнден алем, 
Бир кере яшаймыз, сен иле мен. 


ЯГЪ, ЯГЪМУРЫМ! 


Ягъ, ягъ, ягъмурым, арытып юзьлеримни, 
Ягъ, ягъ, ягъмурым, джайратып излеримни. 
Сувсамасын багъ-багъча, чёллерде бостан, 
Гулистангъа айлансын, бу ана-Ватан! 


Дерья балыкъ, толсын йырджы бакъалар, 
Ягъмурдан сонъ эндеклер толып акъалар. 
Гуль тюплери тюбюнде сакълансын къызлар, 
Ягъмурнен акъып кельсин умют-арзулар. 

Ягь, ягьмурым, ягъабер, кокке ас копюр, 
Еди тюслю ёлунъны тамчылап, шапырт. 
Шенъленсин балачыкълар чапып сокъакъта, 
Тюркюлер уйдурсынлар сенинъ акъкъынъда. 


Ягъмур тынар, агълама, гоньдже, эгме баш, 
Япракъларынъ арыныр, тама-тама яш. 

Ягъмур тынар, кок патлап, къыздырыр сыджакъ, 
Кунеш нурлар даркъатыр кенъ керип къучакъ. 


Ягъ, ягъмурым, сепеле, элекнен эле, 

Сувгъа къансын еримиз, берекет эльге. 

Черт шемшегинъ, яшынла, айдынлансын эль, 
Ягъ, ягъмурым, ягъабер, кельмесин тек сель. 


СЕЛЬ 


Ель къарышыкъ шувулдай ягъмур, 
Шиддет иле тёкюле коктен. 
Тамырыны суюйреклеп агъыр 
Окели мунъ чыкъа теректен. 


Ягъмурнен сель арасында мен 
Шашмаладым, ашыкъам эвге. 
Сокъакъларны сувгъа комип сель, 
Уйтеп кете артымдан огге. 


КУЗЬНИНЪ КЕЛЮВИ 


Кене башлай япракъ сарарып, 
Саиллер де къалалар бом-бош. 
Далгъаларнынъ башы агъарып, 
Ялыларгъа келип ура тёш. 


-----:-----<>ОС 20<----::2-:-:--:-::: 59 


Ельни енъип кучьлю седалар 
Япракъларны юлкъып къачалар. 
Беяз атлар минип булутлар 
Кок бетини сыйпап ачалар. 


Язны алып, кузь келе тезден, 

Арман, амбар толу берекет. 

Мемнюн олып эр кес бу кузьден: 

— Языкъ! — деИлер, — кузь битсе, эльбет. 


Кузьнинь даа нефеси сыджакъ, 
Даа сувумай джыллы гонъюллер, 
Даа янмай кошеде оджакъ, 

Кузь елинден къатмагъан голлер. 


19.05.1996. 


ДАГЪЛАРНЫНЪ ЯШЛЫГЫЫ 


Дагъларгъа кучь берген тазелик, 
Бакъ, бу насыл, насыл гузеллик! 
Юрь тёпеге, юксеклерге юрь, 
Бакь, устюмизде насыл айдын нур. 


Эльмаз киби корюне акъ къар, 
Козь къамаша, нурда ялтырар. 
Нур зорундан къардан сув акъар, 
Не себеп юрек шай къалтырар! 


КУЗЬ 


Ель озюндже тюркю йырлай, 
Япракълар тепренип ойнай. 
Анда-мында, эркелеп кузьге, 
Сонъки япракъ корюне козьге. 

Пытакъ уджу назик къалтырай, 
Язнен савлыкълаша, къол саллай. 
Чивильдешип йырлай торгъайлар, 
Озьлерини ерли саялар. 


Ёл четинде гъурурлы терек 
Ельнен шувулдаша, сырдаша. 
Не дегенинъ анъламакъ керек, 
Лафларына озен къарыша. 


КЪЫРЫМ КУЗЮ 


Кунеш къыскъартты узакъ ёлуны, 
Мавы кокте тынчлыкъ, бир паклик бар. 
Пытакълар узаткъан емиш къолуны... 
Берекетке бай бу Ана Дияр! 


Сарыгъа чырмангъан бугунь бу дюнья, 
Йылдызлар якъындан эгилип бакъа. 
Япракълар артына сакълангъан гуя, 
Кунешнинъ нурлары козюнъни чакъа. 


Юртум дюльберлиги шиириме сыгъмай, 
Не къадар айтсам да сатыргъа къошып. 


Кузь берген байлыкъкъа козюм ич тоймай, 


Ильхамгъа гъаркъ эте кузь мени, ДЖОШБШ. 


Ана-Юрт деп билинген Ер курресинде, 
Къальплерде еринъ айрыдыр, Къырым. 
Нур, шифа къыдырып кельген эр ерден, 
Тапа бахт, тапа озь дердине ырым. 

Бу ерде шифалы эр мевсим, озю, 
Кьышы, баари де, язы эм кузю. 

Бу шойле ульке ки, аньыла ады, 
Билине, айтылса тек Кьырым сёзю. 


КУЗЬНИНЪ СОНЪУ 


Япракънынъ сапчыгъы узюльмей тура, 
Аджджыель етишип, силькитип къача. 
Кузьнинъ къартайгъаны сезильмей тура, 
Турналар ашыкъып сыджакъкъа уча. 


Къырав басып къалгъан къуру сапларны, 
Сувукъ силькелеген, ком-кок бузлаткъан. 
Туман къаплагъан аякъ тапларны... 
Къабаат танъдамы, юзю къызаргъан! 


Багъ чети къоравлы тотлангъан тельнен... 
Козь ташлай кимерде зайыф кунь къыйыш... 
Туманны къувалай багъдан саф ельнен, 
Киралмай ичери эрте кельген къыш. 


КЪЫШТА АКЪ-КЪАЙЫН 


Севген сайын, бакъкъан сайын, 
Гузеллеше акъкъайын, 
Пенджеренинъ къаршысында, 
Акъ-къара урбасында. 


Иымшакъ пуськюль такъып къойгъан 
Акъкъайынгъа ап-акъ къар. 


осо с 


Пармакьларын керип къалгъан 
Агъач, къаткъан пытакълар. 


Бир тарафтан акъ нур сача, 
Кунеш корюнип къача. 

Вакъыт хырсызлап къыш кунештен, 
Буз, къар сепе санки кумюштен. 


КЪАР АСТЫНДА 
АКЪ-ТЕРЕК 


Пытакълары салынгъан, 
Санки шалнынъ топузы. 
Ягъгъан къардан ёрулгъан 
Акъ-терекнинъ омузы. 


Къардан чильтер орюле; 
Саргъан оны акъ-терек. 
Пенджереден корюне 
Чильтерленильген орьнек. 


Ушюсе эгер гедже 
Акъ чильтерге байлана. 
Тёпесинде Ай кезе, 
Сабагъадже айлана. 


Къар астында акъ-терек 
Къалын къардан болдура. 
Кок кене элек-элек, 
Янъы къарнен толдыра 

САГЬЫНДЫМ 
ЭР МЕВСИМНИ 


Йылдыз толу геджелерни, 

Кок кьушагьы чыкъкъан кунни, 
Тебессюмли куньлериньни 
Сагьындым, Баары! 


Алтын ренкли тюсюнъни, 
Берген нимет-тузунъны, 
Ягъмурдан сонъ изинъни 
Сагъындым, Язым! 


Сепетлернен мейвалар, 
Салкъын, елли авалар, 
Толып ташкъан софралар - 
Сагъындым Кузни! 


Соба янгъан эвлерни, 
Къарлы акъ геджелерни, 
Масалджы деделерни — 
Сагъындым Къышны! 

КЪАДЫН ОЛГЪАН ЭВДЕ 


Къадын олгъан эвде мерхамет бар, 
Шырынлыкъ, сыджакълыкъ, арарет бар. 
Къадын бар эвде джайнар балалар, 

Шу эвнинъ эр даим оджагъы янар. 


Къадын бар эвде, леззетли къокъу, 

Эм шадлыкъ, бахтлыкъ, эм оюн-кулькю. 
Юректе къадынгъа уяныр дуйгъу, 
Анагһа, татагъа, апайгъа севги. 


Къадынсыз эв ошар оксюз балагъа, 
Оджагъы от алмаз, чыкъармаз тютюн. 
Къадын олгъан эвде — севимли хоранта, 
Къадын олгъан эвнинъ къальби де бутюн. 


МЕН КЪАДЫНЫМ 


Мен къадыным — татлы сёзлер ашыгъы, 
Итибар, севгиге къанмагъа мухтадж. 
Къальп дердимнинъ мельхеми ве ышыгъы, 
Энь уджуз, энъ паалы шу сёзлер илядж. 


Мерхаметли сёзге къандырсанъ етер, 
Къурбанынъ олурым, истер джаным ал. 
Аджджы ачувларым язылып кетер, 
Кулип, тамлап турса сёзлеринъден бал. 


Ерсиз чертсенъ эгер кьальбим телини, 
Окюничли кечер бутюн аятым. 
Башкъа къадын алса меним еримни, 
Та коклерге етер гонъюль ферьядым. 

Татлы сёзнен къазан меним алгьышым, 
Татлы сёзнен юрегиме ёл ара. 

Та ольгендже тынч юкъласын къаргъышым, 
Айдын ышыкъ, дерттен олмасын къара. 


Мен къадыным — назик дуйгъу ашыгъы, 
Мен кьадыным -- татлы сёзлерге эп мухтадж. 
Ол сен энди арзуларнынъ ышыгъы, 

Къальп ярасына мельэм олуджы илядж. 


КЪАДЫНЛАР 


Танъ чыкъа, джан бере, белинъни къучакълап, 
Къальбинден нур сепе, кунешни парчалап, 
Къадынлар дюньянынъ энъ тансыкъ бахшышы, 
Оны анълап яшамакъ, не къадар яхшы! 


Оны джетип кетмек истей, геджелери Ай, 
Ашыкъ танъ къадынлар эшкъында яшай. 
Ача гуль, йырлай бульбуль къадынны ойлап, 
Юкъусыз бар юрьген, саильни бойлап. 


Къальби йымшакъ, къаны сыджакъ къадын догъып, 
Дюньяны мераметлик къаплагъан онъып. 
Къадыннынъ аджайип сакълы бир сыры бар, 

О — эрлер севгисине, севильмеге зар. 


БАХТЛЫ АНАНЕН КЪЫЗЫ 


Танъ вакътында тюшкен салкъын чыкъ киби, 
Бетинден опькенде, уянып кетти. 

Сарылды анагъа, къуванып дили, 

Балачыкъ санки алий бахткъа етти. 

Къолуна котерип, эркелеп, севип, 
Бавурына басты ана кьызыны. 
Аятнынъ леззетин дуйды да, кулип, 
О къадар бахытлы сайды озюни. 


АНАЛАРГЪА АЛГЪЫШ 


Шох ойнагъан кунь нуру 
Козьлериме урула. 
Анамнынъ къальп урувы 
Нефесинден дуюла. 


«Уянмасын!» — деп мени, 
Яваш-яваш адымлай. 

Козю къыймай сесини: 

— Тур, балам! — деп оламай. 


Турсам, чеке янына, 
Къаве ичип сёз къата. 
Къувет берген къаныма 
Сёзлерни къайдан тапа? 


— Джан эвлят! — деп сёз башлай, 
А лчакъгонъюллик ашлай. 
Озгъаргъанда артымдан: 

— Яхшы юрь, дем..? — деп ташлай. 


Эр кунь мен бу сёзлерни 
Эшитмесем, тарсыкъам. 
Анамнынъ козьлерини 
Акъшамгъадже сагъынам. 

Манъа бойле ананы, 
Такьдим эткен Алланы, 
Омюрлик алгьышларым, 
Джанымны багьышларым! 


05.02.1990, 


АЙНЕНИ АЙТЫЛА 


Яры гедже, багълар, койлер юкъуда, 
Татлы бир йыр эшитиле авада. 

Бир нефес уянып, динълесенъ къайтып, 
Ана бешик саллай, айнени айтып. 


Айненини динълеп токътай агьлавдан, 
Кулькю пейда ола сабий юзюнде. 

Юректе сель акъа йырнынъ сырындан, 
Динълейим, гонълюм таша бешик йырындан. 


Ана йырлай, йыр бавурында 

Бир назик юрекнинъ къуванчы-дерди. 
Сабийлик чагъыны анъып алгъанда, 
Сизинъ аналар да шай йырлай эди. 


Алем гузеллиги догъгъан бу гедже, 
Сабийнинъ юзюнде гуллер кулькюси. 
Шу яры геджеде сесинен, индже, 
Аналар йырлайлар бозуп юкъусын. 


АЙНЕНИ 


Мен айтайым айнени, 
Джаным, меним эвлядым. 
Юкъла тойып, сен сабий, 
Шуретим, урьмет, шаным. 

Ай-йа, терем, айнени, 
Ай-йа, ай-йа, айнени... 


Ай-йа айтсам, юрегим 
Озендай толып акъа. 
Сувда тюшюнджелерим 
Далгъагъа ошап къалкъа. 
Ай-йа, балам, айнени, 
Юкъла, кичкене сабий. 


Ингалап чыкъса сесинъ, 
Тенимден догъгъан къаным, 
Назик алсанъ нефесинь, 
Раатлана яш джаным. 
Юкъла, къаным, той, бебий, 
Ай-йа, ай-йа, айнени. 


Тёпенъде тепрене Ай, 
Бешигъине нур сача. 
Юкъламай, сени сорай, 
Джильвенъде гоньдже ача. 
Тынч юкъла, эрке тайым, 
Мен айнени айтайым. 


Кунеш коктен узанып, 
Нурларынен сач тарай. 

Ель бешикке асылып, 

Саллана гедженен Ай: 

«Джум козюнъни, юкъла», - дей. 
Ай-йа, ай-йа, ай-нени. 


Татлы юкъуда дюнья, 
Уяныкъ ялнъыз ана. 

Ана айнени чала - 
Бахтлы ана ве бала. 
Айнени нагьмесинден 
Ана да юкьлап къала. 


ДЖАНЛЫ МАНЗАРА 


Бешикнинь устюнде бир парча акь нур, 
Ана юрегинде бир талай гьурур; 
Юзюнде тебессюм, алевли нефес, 
Нурнынъ юрегинде аджайип авес. 


Ап-акь нур кеталмай сабийни ташлап, 
Анасы тоялмай бешикни саллап, 
Аналар мерхамет топлай-топлай да, 
Шу сютнен эмизе баласын асрап. 


КЕЛЕДЖЕКНИ КОЗЬЛЕЙЛЕР 


Кучьлю сестен эвлят къоркъа, 
Гульнинъ назик гоньджеси. 
Кучьлю ельден пытакъ сына, 
Тапалмай озь чаресин. 


Пытакъларынъ гуль тереги 
Осип чыкъар гоньджеси, 
Еллер тынар, сабий юкълар, 
Ана тапар чаресин. 


Ёкъ олса, биль, дин, тиль, иман, 
Огей сайылыр Ватан, 

Ватан севгиси олмаса, 

Джояр бизни шу заман. 

Нафле ерде, текрар-текрар 
«Тиль биль, бирлеш!» демейлер. 
Акъыл-фикир бар инсанлар 
Келеджекни козьлейлер. 


МИРАС 


Менден санһа кьаладжакь 
Бар байлыгьым, балам, биль. 
Сени миллет япаджакъ 
Менден къалгъан ана тиль. 


Юртунь кьалса узакьта, 
Къайтыш кель, анда къалма. 
Ананъны унутсанъ да, 
Тилимизни унутма. 


Бу къыйметли сезюмни 
Сен де баланъа огрет. 
Менден сизлерге мирас — 
Шу тильни биль, окъу, яз! 


Унутсанъ озь тилинъни, 

Унуткъан олурсынъ мени. 
Мени анъ озь тилинънен, 
Къырым деген Илинънен. 


Балам, тилимни биль, яз, 
Менден санъа бир мирас. 
Энъ мубарек байлыгъым — 
Ана тили барлыгъым. 

БАБАМНЫ, АНАМНЫ ХАТЫРЛАП... 


Улу дженктен къайтып кельмеген бабам, 
Агълагъан анама, къошулгъан чокъракъ. 
Козь алмай ёллардан, беклеген анам, 
Кой бою кезинген даим чекип ах. 


Яралы ат киби сюйрелип йыллар 
Бутюн умютлерни парчалап комьди. 
Беклевден болдырып букленди ёллар, 
Сагьынып ёрулгъан анам козь юмды. 


Бабамны эвельден бильгенлер кельсе, 
Коюме, танышы, эш-досту, сою, 
Хатырлап кетелер: «Дженктен эвельси, 
Джанына тийсин, будыр о къазгъан кую!» 


ГЬАРИП АНАМ 


Босагъа сипирген анам эр бир тань, 

Деп: «Сюрюнип йыкьылыр, кельсе ярем». 
Гоньлюнде ишаныч яшагһан эр ань, 
Умюти ёргъунлыкъ бермеген барем. 


Ташларны обалай, котере экен 

Бир четке, деп: «Абыныр, кельсе ярем». 
Ташларны тёпелеп энди мен юрем, 

Анам кетти алып бир дюнья элем. 


АНА МЕРХАМЕТИ 


Мен бир шейни анъламагъа истейим, 
Анама бахытлы омюр тилейим. 
Манъа эткен заметлери, акькьыны 
О синъдирген мераметнен тёлейим. 

Мен озюм де энди, балалы анам, 
Анам ичюн кене де яш баламан. 

Мен кетсем озгъара, мугьайып къала, 
Шу куньден келеджек кунюмни сая. 


САНЪА ОШАЙ ЭКЕНИМ, 
БАБА! 


Таныш-билишлер анһалар сени, 
Козьлеримни ошатып сенинъ козюне. 
Сойларым севелер сен ичюн мени, 
Анам исе ошата сенинъ озюнъе. 


Кеттинъ де кельмединъ, ах, не япайым! 
Баба мераметин корьмедим башкъа. 
Арзу-авесимни кимге айтайым, 
Башымны урайым насыл бир ташкъа? 


Багъ-багъча тёрюнде къыдырдым сени, 
Бир кимсе айтмады, не тувгъан, не эш, 
Арадым умютнен, тапарым дедим, 
Юрегимде сен ичюн бир ер къалды бош. 


Дагъ-ташкъа тырмашып сени чагъырдым, 
Зиль тутты сесиме узакътан нида. 

Корьдим де, шу дакъкъа козьден къачырдым, 
«Баба-а-а ...» деп къаядан эшиттим седа. 


Къырым чёллеринден къыдырып бакътым, 
Раст кельдинъ огюме мелевше олып. 
Мермер таш, эйкеллер ичинде таптым, 
Кокрегинъ юрт ичюн орденлер толы. 

ТУВГЬАНЛАРЫМ 


Янъгъызым деп джуре эдим, 
Бильмей сой-сопларымны. 
Якъыным чокъ экен, бильдим, 
Таптым тувгьанларымны. 


Тувгъан экен догъгъан коюм, 
Тав, озен экенлер союм, 
Къырлар, багьлар сокъачыкълар, 
Чёль, богъдай, арпачыкълар. 


Эписи меним тувгъанларым, 
Эписи сой къувгъанларым, 

Та эвельден меним олгъан 
Къырымым энъ якъын тувгъан. 


ЙЫРЛА, КЪЫРЫМ ГУЗЕЛИ 


Йырла, Къырым гузели, 
Юрегинъде барыны, 
Йырла тюркюге къошып 
Джандан севген ярынъны! 
Багъышла севгилинъе 
Шахсий ихтиярымны, 
Ана-Ватан акъкъында 
Йырла озь диярынъны! 


Къырым ярымаданы 
Танымагъан кимсе ёкъ! 
Ботенлерге огърады 

Къыркъ дёртюнджи йылда о. 

Бу отьмишни йырлама, 
Артта къалсын о куньлер. 
Юртунъа баарь кельди, 
Йырла, оссин гонъюллер! 


Къыркъ дёртте сюргюн эттилер 
Акъылындан азгъанлар, 

Озь шахсына ишанып 
Видждан, къанун бозгъанлар. 
Къара ерге кирсинлер 

Санъа къара язгъанлар 

Йырла, куйсин, янсынлар, 
Онъалмай азып-тозгъанлар. 


Ватан къойнуна кельдинъ, 
Энди ёлларынъ ярыкъ. 
Чокъ беклединъ къол керип, 
Санъа кьапылар ачыкъ. 
Бугунь Юртта айдынлыкъ, 
Озь коюнъде бикесинъ, 
Баба-деденъден къалгъан 
Излеринде кезесинъ. 


76 ----------->ОС 2О<-Б->-->>-- 


-е-ееееееееееееееееееееесесес 


Сови, туаддетлиех, 

КЪАЙДАН КЕЛЬДИ... 


Къайдан кельди бу севги, 
Бекленмеген бир ерде? 

Къайдан кельди бу севги, 
Якъып онынъ дердинден? 


Къайдан кельди бу севги, 
Кимнинъ къальбини узип? 
Бу не кадар кучь эзги, 
Гедже юкъусын бозып? 


Къайдан кельди бу севги, 
Менден изин сорамай? 
Къайдан кельди бу севги? 
Юрек тынчып турамай. 


СЕВГИ 


Язар эдим дей, беджерсем дестан, 
Севдалыкъ дердине урунгъан инсан. 
Севги акъыллыны да этер дели, 
Джаильни кимерде этер бильгили. 


Севги дерт кибидир, адам айырмай, 
Ашыкъ да ичине оны тыялмай, 
Севги кезип, этрафта юре-юре, 
Инсанлар къальбине сорамай кире. 


Севги узакьны, якъынны бильмей, 
Гузельге, чиркинге тесири эп бир. 
Севги кучьлюни кучюнен сюйрей, 
Олса да къараман-батыр эпси бир. 


Ы— ос хо 


Севгинен шакъа этемен деме, 

Гоньюль -- бу таш дегиль, атма озенге. 
Енъилип, озюнъни эзиетлеме, 

Эсинъни топла, къаст этме озюнъе. 


БЕКЛЕВ 


Къапы мандалламадым, 

Якъмадым чырагъымны. 
Бугунь шойле ёргъуным, 
Тез таптым дурагъымны. 


Кокте яныкъ йылдызлар, 
Куньлейим кульсе къызлар. 
Сес эшитсем динълейим, 

Бу сесни сен беллейим. 


Къайтар о деп белледим, 
Умют иле бекледим. 

Бар ишанчым тюкенди, 
Та сонъ белим букленди. 


КОЗЮМ ЁЛДА 


Ел къапынъны чертип ача ель, 
Санки мени чагъыра бирев 
Япракъларны акъызгъандай сель, 
Бошап къала, толып тургъан эв. 


Козюм ёлда, юректе гъурур, 
Умют иле бакъам эр сефер. 
Боюнджакътай тёкюле ягъмур, 
Амма ондан аля ёкъ хабер. 

Мен бильмейим, ольмей умютим. 
Дюнья бугунь корюне залым. 
«Тырс» эткен сес бералмай тыным, 
Кунь бою мен беклеген адым. 


Шимди де мен сени юректен севем, 
Устюнъе истемем тоз къонгъаныны 
Истейсинъ, эльбет де, мен сени билем, 
Шу аньде янынъда мен олгьанымны. 


Саифелер окъула, юрекке тийип, 
Муаббет комюльген оларнынь ичине; 
Юрегиньде не бар -- эпсини билип, 
Тёкинип-ташындым къалем кучюне. 


Омрюмиз тамыры, багълы гизлиден, 

Мен ичюн солмайджакъ багъ чечегисинъ. 
Табиат гузеллик берген озюндже, 

Языкъ, сен озюнъ буны бильмейсинъ. 


Сенинъ джемалынъа эр бакъкъан сайын, 
Севинем, гуя ки, намазгъа уям. 

Санъа тельмирмек, озю бир къыйын, 
Санъа сыгъынмакъны бахыт деп саям. 


Ёкъ олса кульгичинъ лебинъде бир кунь, 
Кесек алтын парчагъа ошар юзюнъ, 

Екь олса кьальбиньде инсанлыкь кьокьунь, 
Демек ки дюньяда сен энди 6късынъ. 

Мевтанъдан сес чыкъып, йырланса тюркю, 
Ерулмай динълерим эрте-кеч йырынъ. 
Сен мени джельп этсенъ, озюнъе мефтюн, 
Сеннен кетер эдим дюньядан шу кунь. 


ИСТЕК 


Чокътан корьмек сени къысмет этмеди, 
Озюнъ сес бер, юрек шуны истеди. 


Дуймасынлар, сёйлеп юрер ят тиллер, 
Бу сырны сакълар тек севген диллер. 


Эй, гедже, токътап тур! Танъ, ашыкъма, 
Эки юрек сырдаша, — сен къарышма. 


Ай ярыгъын кок тюбюнде беклейим, 
Я ай меним олурмы? Мен бильмейим. 


Мен геджеден тек акъ джевап беклейим, 
Алла ичюн акъикъатны истейим. 


Геджеден эшиттим сувукъ, титис сес; 
О мени унуткъан, анълап бильдим тез. 


Джат корюне Ай энди, геджелери, 
Танымай кечелер севги гуллери. 


Яныма кельгенде бегенген кишим, 
Бильдим сонъ, экен бу, юкъуда тюшим. 


О дегиль, сандыраукъ баскъан геджеси, 
Козюнъни кёр этер, киши севгиси. 

Геджеси бастырыкъ басып кьоркьутты, 
Юрегиме сёнмейджек бир атеш якъты. 


Асретлик дердинден баягъы аздым, 
Корьгенде севинчтен та олеяздым. 


Бугунь де раатсыз, бакъып ёлларгъа 
Умютнен отурам, кимни беклейим? 
Къальбимни быракъып озюнъ алына, 
Хаялдан ойларгъа умют тилейим. 


Хаялымда къуванч кезе, къокъу сепе, 
Башкъанынъ къальбине шу гъамны тёке. 
Ачылмай фалда да, умютли ёллар, 
Базыда язылмай хайырсыз оке. 


Мевсимлер къаршыма келип кетелер, 
Бири агълап, бири кулип отелер. 
Дуймайым оларнынъ лезет-дамыны, 
Сабыр деп ададым гъамнынъ адыны. 


Гъам дегиль, омюр кече токътавсыз, 
Озюнден из ташлап кетелер, достум. 
Бир кем дюнья, денильген киби, 
Ёкътыр о беклеген бешинджи мевсим. 


Эр кеснинъ мытлакъа бардыр озь гъамы, 
Топлангъанлар олар маалледе акъшам. 
Субет къурып отуралар олар озь-ара, 

Эр бирининъ къальбинде толу экен гъам. 

ЧАРЕМ ЁКЪ 


Ашыкъ олдым мен санъа, 
Суалиме джевап ёкъ, 
Ляйыкъ саймайсынъмы я? 
Не япайым, чарем ёкъ. 


Ышкъынъда яна-яна 
Сазым инърене мунълы, 
Юрегим толу къангъа 
Не япайым, чарем ёкъ. 


ЯВЛУКЪ 


Хаялларгъа баттым отурып, 
Кирпиклерим оре явлугъым уджын. 
Йиплерни эшем де, иненен тюртип, 
Къыдырам ренклерден Ватаннынъ тюсин. 


Юрекке ошатып япракълар тиктим, 
Къальбимнинъ сырыны сакълап энине. 
Танънынъ нурларын алтыннен тиздим, 
Мерджанлар кокледим тёгерегине. 


Алкъачыкълар орип ильдим четине, 
Сачымны орьгендай, орип зынджырлап. 
Башымны къойдым да явлукъ устюне, 
Хаяллар къойнында тойдым бир юкълап. 


ЕЛЬЧИК ЭСЕ 


Ельчик эсе, сёйлей япракълар, 
Этрафымны чырмай истеклер. 
Дилимде джанлана макъсатлар, 
Джемалын корьсете тилеклер. 


осо 

Ельчик эсе, сёйлей япракълар, 
Вуджудымны сара эеджан. 
Ташлап кете сонъ башкъа ойлар, 
Юрегинъ дюпюльдер ургъан ань. 


Шу дакъкъасы толып бавурым, 
Бу дюньягъа сыгъмай кетем мен. 
Ельчик эсе, ачыла гоньюлим, 
Къуванчларгъа синъип кетем мен. 


АДЫНЫ БИЛЬМЕСЕМ ДЕ 


Адыны бильмесем де, таный эдим. 
Чечек такъкъан бир адети бар эди. 
Алтын сачларына атеш дер эдим, 
Атеш нурларынен къальб якъа эди. 


Устюнде бир эда сакълыдай эди, 
Мени харап эткен бир седа эди. 
Севдалы гоньлюме бир дева эди, 
Бавурымы якъкъан кёр севда эди. 


АДАЛГЪАН ЯВЛУКЪ 


Тюркю яздым явлукъкъа 
Геджеси ай ярыкъта: 

«Мен баралмам авлакъкъа, 
Беклеп турам бу якъта. 


Манъа къальбинъ де бардыр, 
Дилинъ айтмагъа зардыр. 
Явлугъынъны келип ал, 
Къойнунъа сакълап къалдыр». 


84 ----------<>ОС 20<------:-:-:---- 


Явлукъкъа тиктим бир гуль, 
Зар агьлар корип бульбуль. 
Вефасы олмагъан диль, 
Керек дегиль, шуны биль! 


БИР МАНАЧЫКЪ ТАП ДА ЧЫКЪ! 


Мен кечерим ёл четинден, 
Къолыма гуль къокъу сепип. 
Бир маначыкъ тап да, гузель, 
Чыкъ къардашынъны котерип. 


Бермеселер къардашынъны 
Котермеге, кездирмеге, 

Тек сувларны, толы исе, 

Чыкъ бош къопкъаны котерип. 


Тап маначыкъ, чыкъ бир озюнь, 
Къолында китап, айланып. 
Гуль кьорагьа гуль джыймагъа, 
Чыкъ оглюгинъе байланып. 


Севмеселер севгимизни, 
Къызгъансалар экимизни, 
Юклеп кетермиз эшекни, 
Котерип ёргъан тёшекни. 


МЕН БЕГЕНЕМ ГИЗЛИДЕН 


Мен бегенем оны гизлиден, 
Хаялымда назлы эркелеп. 
Муаббетнинъ сырлы дилинден, 
Яз кунеши киби зртелеп. 

Мен бегенем, оны корьгенде 

Сез тапмайым, башым айлана. 
Эр бир сёзюм къала тилимде, 
Онынъ алынен бирге байлана. 


Мен бегенем яваш, сакьынып, 
Дуймай турса о, сырымны деп. 
Умютленем, дуйып къалса да, 
О да мендай янса эди деп. 


ГЕДЖЕНЕН СУБЕТ 


Чыкътым гедже къойнуна, 
Козьлерим торлана яш. 
Чёктим озен боюна, 

Сувда Ай манъа сырдаш. 


Юрегим дюк-дюк ура, 
Билем нечюн экенин. 
Кимге айтайым экен, 
Юрек ферьяд чеккенин? 


Динъле, озен, бир дакъкъа, 
Токъта, къайт, бакъ бир арткъа. 
Бутюн дердим — севдалыкъ, 
Дуюлмасын тек халкъкъа. 


АНЪЛАШУВ 


Акъшам устю, терек тюбюнде 
Огълан ве къыз аякъ устюнде. 
Къыз балада огъланнынъ козю, 
Эм къызаргъан къызнынъ да юзю 

— Бир сёзюм бар, - дей огьлан бала. 
— Айт, — дей къыз утана-утана. 
Бетер къызды баланынъ бети, 
Айтаджакъ сёзю къайда кетти? 


Айталмады айтаджакъ сёзюн, 
Къоймагъа ер тапмады озюн. 
Илинди о къыз къармагъына, 
Тыкъылды бир шей тамагъына. 


Къызчыкъ аля сёз беклей эди. 
Огьлан онъа бир шей демеди, 
Не дейджегини бильмеди, 

Тиль уджуна бир сёз кельмеди. 


— Санъа сёзюм бар, — дей кене огълан. 
— Айт, айтаджакъ олсанъ, — дей дживан. 
Термильгенлер эки къара козь, 

Къайда кеткен айтыладжакъ сёз? 


Айталмаса да огълан сёзюн, 
Къыз пек анълай шу сёзнинъ озюн. 


АЙТМА... 


Юрегимде догъды аджджы весвесе, 

Джан агъыра, ким оны яман десе. 

— Ялан! — дейим, эгер достум айтса да, 

— Токъта, айтма... — дейим керчек олса да. 


Оны озюм сайладым, севдим башта, 
Къомшу яшап, осьтик онен яшлыкъта. 

— Яман! — деп, сен оны башкъасына айт, 
Яманлайджакь олсанъ, айтувынъдан къайт. 

Сёньдюрменънз янгъан севги-атешни, 
Бавур керип къызындыргъан кунешни, 
Динъле, юрек, къальбим не дегенини — 
Истемейим башкъасы севгенини. 


Мерхаметсиз деме оны озюме, 

Эр бир агъырлыгъы къалсын озюме. 
Дюньяда чокъ даа ондан да бетер, 
Мени янъгъыз ташлап кетмесе, етер. 


КУНЬДЖИГЕ 


Мени корьмей, тилинъ уджу пек аджджы, 
Не бу къадар янып-куймекте куньджи. 
Ишим битер сенсиз де, токъта, инан, 
Озь-озюнъни ашама, топла иман. 


Къасеветли — меним ишим юрьген кунь, 
Макътав алсам — юзю агъара бутюн. 
Битмей къалса, къалсын ишим, истесенъ, 
Макътавлардан вазгечейим, кес сесинь. 


Юксек сая озюни менден тильнен, 
Тили узун, лаф кетире зембильнен. 
Мени корьсе, назик сёзчиклер къата, 
Тюфеги бош, козю окъ иле ата. 


О куньлесе, зевкъы гъамгъа денъише, 
Монълу гонълю азап чеке, эрише. 

Мен ынтылам, келеджекке инанам, 

Онъа бакъып: «Эй, гъарибим!» — деп янам. 


Ёкътыр менде зерре къадар яманлыкь, 
Алла берсин санъа сагълыкъ-аманлыкъ. 
Нафле ерде чип-чий къальбинъни догърама, 
Менден ола бир кунь дертке огърама. 

ЙЫЛДЫЗ ДЕСЕМ... 


Йылдыз десем, кок узакь, 
Эллерим етмей. 

Сени АЙ деп оламам, 
Сыджагъы отьмей. 


Кунеш десем, куйдире, 
Нурлары джайыкъ. 
Куйдирме сен, бойле де 
Юрегим яныкь. 


Гуллерим деп кьокьласам, 
Баарь де узакъ, 
Дюльберим деп, опласам, 
Шартмы бу мытлакъ? 


Джаным десем, келишмей, 
Джан да бир дане. 
Джанны алсанһ етишмей, 
Биз эки дане. 


Эки къальп келишсе, 
Керекми йылдыз? 
Бир-биринен севишсе, 
Олмазлар янъгъыз. 


МЕН КЕЛИРИМ 


Кокте учып юрьген къуш, 
Барып айт, мен келирим. 
Къанатынъа язып тюш, 

Келип айт, мен билирим. 

Ель, сен барып хабер бер, 
Беклесин, мен барарым. 
Сакьланмасын, эпси бир, 
Мен кьыдырып тапарым. 


Анджа, бар тек бир риджам, 
Сора, нафле бармайым. 

— Барып бакъсам, къальбинде 
Башкъасыны тапмайым. 


Бельки мени унутып, 
Къальби сувып къалгъандыр. 
Башкъасынен тутунып, 

О къальптен ер алгъандыр. 


Бельки бунынъ аксидир, 
Турадыр ёл-къапыда, 
Бельки менсиз оксюздир, 
Умютли козьяшында. 


Мен иллеки келирим, 
Бекле, мына бакъарсынъ. 
Эр гедже тюшлеримде 
Сен мени чагъырасынъ. 


Кокте учып юрьген кьуш, 
Барып айт, мен келирим. 
Онынъчюн тоньлюмде ер бош, 
Севдигим о, билирим. 

КУЛЬГИМ КЕЛЕ... 


Назар ташлап тикильгенде 
Санъа бакьып тургьым келе, 
Мераметли кульгениньде 
Мен де къанып кульгим келе. 


Къолумны кьолунһа алып 
Къыздырасынъ къальбинъ иле, 
Утансырап, ерге бакъып, 
Джан юректен кульгим келе 


Къаршыда гуль гульгуллене 
Ошап кете севгимизге, 

Янам отта, куньлемекнен 
Бильдирмейим, кульгим келе. 


Сен кулесинъ, мен де кулем 
Къуванч толу бахтым иле, 

Сен севдасынъ, мен эшкъынъда 
Ташып кетем, кульгим келе. 


ДОГЪГЪАН КУНЮНЪЕ 


Мына сизге бир топ мелевше, 
Джан-юректен къабул этсенъиз. 
Дейлер: Мавы корьген корюше, 
Корюшейик, эгер севсенъиз. 


Козьлерине бенъзетип азчыкъ, 
Мелевшени махсус сайладым. 
Чечек бермек бу бир маначыкъ, 
Чечек иле къальбинъ багъладым. 

Гуль бахшышы -- аджайип адет, 

Бу адетни ким ойлап тапкъан? 
Чечек — кьуванч, буюк сеадет, 
Чечекке бенъзей чечеклер такъкъан. 


ВАЗГЕЧМЕ 


Узакъларда сызгъырсанъ, 
Эшитирим сесинъни. 
Маллемизден кечкенде, 
Дуярым нефесинъни. 


Узатсам эллеримни, 
Тутарым эллеринъни. 
Терк этип тельчелеме 
Юрегим теллерини. 


Акъшам олса багъчада 
Бульбуллер джошкъун сайрай. 
Сени ятларнен корьсем, 
Юрегим сызлай, агълай. 


Севгимни биле турып, 

Ят элинден сув ичме. 

Ильк ашыкълыкъ эшкъына, 
Огълан, менден вазгечме. 


СЕН КУЛЬСЕНЬ ЕТЕР... 


Къара козьлеринъ ве татлы сёзлеринъден, 
Эписи-эписинден бездим бугунь. 

Отлу бакъышынъ, эркелешинъден 
Вазгечтим эписинден, кечтим бугунь. 


92 ----------<<>ОС 20<------:-:----- 


Дарылып, кеттинъ ят биревлернен, 
Севгиминь къадрине, языкъ, етмединъ! 
Зарым бар, зорым ёкъ бойле куньлерден, 
Бахтымыз къадрине урьмет этмединь. 


Бир вакъытлар бахтлы эдим, ян-яна, 
Гузель эди сеннен бу барлыкъ, дюнья. 
Я энди, от тюштими севги дагъына? 
Къарарып, мугъайып къалды бу дюнья. 


Мен разым, сен бахытлы олсанъ энди, 
Козь огюмде сагъ ве селямет юрьсень. 
«Яхшысынъмы?» десенъ корьгенде мени, 
Севинирим кене, эгер сен кульсень. 


ТЕК БУГУНЬКИ КУННИ АЙТ 


Мен сени бир кунь тапып аларым, 
Араретли бавурыма сарарым, 

Чыкъ тамчысы япракълардан тюшкенде, 
Гуллер, къокъу сачкъан куньлерде. 


Севгининъ яланджы тюркюлерине 

Къач кере берильдинъ хаялдан сархуш, 
Дудагъынъ къалтырап, кирпиклеринъе, 
Къоркъудан уяндынъ, гедже корип тюш 


Кунь артындан оте кунь вира, 

Кечмишни айтмагъа етишмей сыра. 
О кунни сёйлеме, къалды артта кеч, 
Бугунькин айтабер, о кунни вазгеч. 

Баарь чименлернинь, шох джылгъаларнынъ, 
Бугунь корьгенинъни макътап-макътап айт. 
Гузель олса, атта къош яланларны, 

Юрек тарсыкътыргъан лафларынъдан къайт. 


Раст кетиртти бизлерни къысмет 
Япракълар тёкюлип башлагъан куньде. 
Янакълар янмакъта невбетме-невбет, 
Бу куньлер эбедий къалыр хатирде. 


САЧЛАРЫМ 


Сачларым тарам-тарам, 
Теллерини сырларым. 
Аджынып таракъ урам, 
Юрегимнен суварам. 


Орьме, сачым орювли, 
Ель уфюрсе бозула. 
Сачларымны тарасам, 
Эфкярларым языла. 


Сачларымнынъ эр тели, 
Эр бири бирер сене. 
Янгъыз бир дане дилим, 
Тюшюнджелер бинъ дане. 


Сачларымнынь тели чокъ, 
Эм сырдашым, эгленджем. 
Ойларымнынъ сонъу ёкъ, 

Сени ярем, корьгендже. 

ЙЫЛДЫЗ ДЕСЕМ 


Йылдыз десем, кок узакь, 
Эллерим етмей. 

Сени АЙ деп, оламам, 
Сыджагъы отьмей. 


Кунеш десем, куйдире, 
Нурлары джайыкъ. 
Куйдирме сен, бойле де 
Юрегим яныкь. 


Гуллерим деп, кьокьласам, 
Баарь де узакъ. 
Дюльберим деп, опласам, 
Шартмы бу, мытлакъ? 


Джаным десем, келишмей, 
Джан да бир дане. 
Джанны алсанһ етишмей, 
Биз эки дане. 


Эки къальп келишсе, 
Керекми йылдыз? 
Бир-биринен севишсе, 
Олмазлар янъгъыз. 


ИНАНДЫМ 


Гузеллигинъ акъкъында 
Хаберлер келе бере. 

Бу лафларны эшитем, 
Куньде бильмем къач кере. 


зоро 

Тюштим корьмек пешине, 
Айтылгъан халкъ сёзюне. 
Корьмегендже козюмнен 
Инанмадым озюме. 


Къапынъда куньде олам, 
Саба, кимерде — акъшам. 
Къана энди бир корьсем, 
Озюнъе къыймет кессем. 


Корьдим де, ерге бакътым, 
Козьлеринъни ошаттым 
Гедже янгъан йылдызгъа, 
Эм куньдюзги акъ нургъа. 


Къашларынъ тартылгъан яй, 
Озюнъ — он дёрт куньлюк Ай. 
Дудакъларынъ гуль-гоньдже, 
Наркъамыш белинъ индже. 


Сонъ инандым сёзлерге, 
Хабер берген козьлерге. 
Къайтам кельген изиме, 
Келалмайым озюме. 


ТЫЛСЫМЛЫ ТАМЧЫ 
Коктен энди тылсымлы тамчы, 
Пытакъларгъа сапланды къалды. 
Ель «тырс» этип урды бир къамчы, 


Тамчыдан алма пейда олды. 


Куньден-кунь о осип башлады, 
Янагъына ал бенъ ташлады. 

Бенълер сонь кьызарып ерлешти, 
Алманынъ юзюне келишти. 


Даркъады къокъусы, леззети, 
Алманынъ ал юзю тер-темиз. 
Биль, севгимнинъ дуйгъусы гизли, 
Ал ляле ренктемиз биз де экимиз. 


Сесинъни эшитсем бир ерден, 
Тик тургъан еримде абынам. 
Къафеске къапавлы къуш киби, 
Сес кельген тарафкъа талпынам. 


Елларгьа козь тике козьлерим, 
Къарыша айтаджакъ сёзлерим. 
Къайда кетти мен кутькен тилек? 
Кокрек тешер раатсыз юрек. 


Озенлер бар, бар эм де умют, 
Гьам-асретни иракъ эт, унут. 
Сакъласын къальбинде сырымны 
Акъ корюнген сияргъан булут. 


ЮКЪУДА ПЕРИ 


Айдын гедже, тынч юкъу, 
Кябе-тал сепе къокъу, 
Пенджереден ура Ай. 

Ай нуруны къучакълап, 
Бир пери татлы юкълай. 

Аттым яваш бир адым, 

Корьдим — юкьлай бир къадын, 
Дудагьындан опе Ай. 

Ёргъанына баш къойып, 
Къадынны Ай къучакълай. 


Ёргъанда нургъа бакътым, 
Кокте Айгъа сукъландым. 
Ай олмагъа, кок узакъ, 
Нур олмагъа ёкъ чаре, 
Къайтып кеттим бичаре. 


Истегимни этем беян, 

Арзумнынъ козьлери сенде 
Бильдиргим келе, сен инан, 
Тынчлыкъ ёкъ, сенсиз къальбимде. 


Козьлерим сагъынув толу, 
Санъа тойып бакъмакъ ичюн. 
Нигахим тек сеннен улу, 
Такьдиримнинь сен акъ ёлу. 


Нигахим къалмасын оксюз, 
Ынтылам, ёрулам бильсенъ. 
Умютлерим зиндан сенсиз, 

Санки дюнья манъа нурсыз. 


Арзумны Айгъа ассаммы? 
Коксюме дуа такъсаммы? 
Дудагъынъа мигях басып, 
Сёзнен къалемде язсаммы? 

Козьлеримде сагьынув бар, 
Сенсиз манъа шай дюнья тар. 
Ашкъ ёлунда ёрулмакъ ар, 
Онынъ татлы демлери кяр. 


Сен бир сырны бильмек истейсинъ, 
Козьлеринъни узмей козьлейсинъ. 
Севген чыкъып къалыр бельки деп, 
Шоиле демге даим азырсынъ. 


Истеклеринь — бу туткъан ишинъ, 
Сеннен юкълап корьсетсин тюшинъ. 
Ойланып тюшке кирген кишинъ 

Яв болгъанда козьге илишсин. 


Сен ойлангъан сырыньны бир кунь 
Такъдир берип кеткен кунь, шу чагъ. 
Пак ниетнен гуль отурт бугунь, 

Сени унуталмаз ич де бу багъ. 


Не десенъ де, сен мени анълап, 

Не ойласань — бу сенинъ ишинъ. 
Кене яшарым сени ойлап, 
Къальбинъде мен, ойлагьан кишинъ. 


Чагъырып олалмам яныма, 
Чевиралмам юрекни ташкъа. 

Бир шей сыгъмай кьальп имкяныма, 
Корьсем отип кечмектен башкъа. 


о — 

ТЮШЛЕРИМДЕ 
КЪАВУШАМ 


Джан сыкъыла янъгъыз къалсам бир озюм, 
Сыр дегиль, гизлемем озюмден-озюм. 
Тевбе этем къара фикирге далсам, 
Къуванам акъ фикир айтылмай къалса. 


Геджелер дерт къапам, улуй ава, 
Арамызда беш бетер хаф уяна. 
Севгимизге буз тюше, парчалана, 
Ошай янып сёнген сувукъ вулкангъа. 


Де айланам, кокке козюм тикиле, 

Де багъым гуль ичинде, де тёкюле. 
Асретлик дердинден, яна туташам, 
Татлы хаял-тюшлеримде къавушам. 


ЯЛНЪЫЗ СЕНИ 
ИСТЕЙ ЮРЕГИМ 


Сораткъасынъ, севеми о, деп. 
Айтылырмы бу сыр джатларгъа? 
Анъламасанъ сырым козюмден, 
Шартмы бильмек оны сёзюмден. 


Дуймадынъмы юрюшлеримден? 
Я башкъаджа кулюшлеримден? 
Дуймадынъмы тутукъ сёзюмден, 
Ялтырагъан эки козюмден? 

Иигит: 


Коа: 


Иигит: 


Дильде уянды санъа арзым, 
Ёкътыр меним башкъа тилегим. 
Динъле, сына, эй гузель назлы, 
Ялнъыз сени истей юрегим. 


БЕКЛЕЙИМ 


Ёл къапыны чертип ача ель, 
Санки мени чагъыра бирев. 
Япракъларны акъызгъандай сель, 
Бошап къала, толып тургъан эв. 


Козюм ёлда, юректе гъурур, 
Умют иле бакъам эр сефер. 
Боюнджакъдай тёкюле ягъмур, 
Амма ондан ёкъ аля хабер. 


СЕН КУЛЬГЕНДЕ 


Сен кульгенде, пытакъта гоньджелер ача, 
Кунеш балкъып, этрафкъа къокъулар сача. 
Сен кульгенде, багъымда бульбуллер сайрай, 
Санки джошкъун къальбимде нагъмелер янърай. 


Гоньдже ачар, пытакъны сонъ терк этер, 
Сайрап тургъан бульбуллер учар да кетер. 
Янъгъыз озюнъ къалырсынъ, дегильми языкъ, 
Къар-боранлы серт къышкъа дёнер язынъ. 


Сен кульгенде, тепрене гуль япрагъы, 
Сен юргенде яраша иль топрагъы. 

Сен кульгенде, шадлана сувда далгъа, 
Сени корьген къалмазмы гъарип алгъа. 

Къыз: 


Иигит: 
Къыз: 


Иигит: 
Къыз: 


Иигит 


ве Къыз: 


Мен тепреткен япракьлар ич солмасын, 
Севги олсун къальбинъде, кин олмасын. 
Мен кульгенде шадлангъан далгъаларчюн, 
Джаным къурбан сен киби огъланларчюн. 


Сен кульгенде, юрегим дагъдай осе, 
Сен кельгенде, къушлар да сесини кесе. 


Сен кульмесенъ, багьымнынь гулю сола. 
Сен кельмесенъ, гонълюм улькюн ола. 


Десте-десте багъчада гуль ачылсын. 


-----оСсс ООС--- 


-еегееееееееееееееееееегеессе 


ДЁРТЛЮКЛЕР 


| 
Мен Къырым къызыман, джан берип олмам, 
Бу дюльбер улькеме язмасам эсер. 
Дюньяны терк этип, ташлап кеталмам, 
Бош кетсем рухум бар, сонъ намус этер. 


2 
Сен мени сенсиреп юресинъ, 
Сеннен тенъ меним де яшым. 
Мен сени эр даим сизлесем, 
Татлы сёзнен эгилип башым. 


3 
Къальптен тюшип, сынмасын дуйгъу, 
Тамыр атсын, синъсин юрекке. 
Унутып, басылып къалмасын, 
Азар берип, виждан кокрекке. 


4 
Эркеклер къадынгъа гуль-чечек берелер, 
Ойнагъанда, бир-бирине сарылалар. 
«Сиз»ден «Сенге»яваш кечкен сонъ, 
«Сиз» сёзюни пек аз айталар. 


5 
Аятта яшавнынъ озь манасы бар, 
Къысмет эткен омюр — тийгени къадар. 


Терекни ялнъыз бир адам отурта, 
Мейвасындан къач адам, шифа тапа. 


104 ----------ң<>ОС 20<------:--:----- 


6 
Омрюмде факъыр олдым, гъарип олдым, 
Ямав олды базан елькемде урбам. 
Мерхаметке лякин, достлар, бай-болым, 
Яманлыкъ япмагъа бармады кьолым. 


7 
Агьыр-енгилимни достларнен тарттым, 
Иманым пак, гуняхым ёкъ, гуя гуль. 
Гъарипим, олмады-олмайджакъ тахтым, 
Эр кунь озь-озюме падишам эм — къул. 


8 
Хан, тахтына отургъан вакъыт 
Ойлап тапкъан экен бир Ферман: 
Ынтылгъангъа деген бер Бахыт, 
Дуймазларгъа юкленсин Пешман. 


9 
Джихан догьрулыкьтан яралгьан, 
Къыйыш иш туткъан — бундан айрылгъан. 
Догърулыкънынъ юксектир нуру, 
Къыйышлыкънынъ тез сенер къору. 


10 
Къальби догъру инсанлар 
Мурадына етерлер. 
Къыйыш къальплер еталмай, 
Тёвбе этип кетерлер. 


11 
Динълегенде акъыллынынъ сёзюни, 
Чокъ бильгендай сезе киши озюни. 
Сёйлемезден эвель бираз ойлап айт, 
Айтылмайджакъ сёзни ташла, алып къайт. 

12 
Джаны бар ки эр мевджудатнынь, 
Озь адети, озь намлары бар. 
Эр айваннынъ озюнинь заты, 
Озьлери севишкен дакъкъалары бар. 


13 
Ал янакьлы тенбель гузельден 
Ишкир чиркин севильген эвельден. 
Михнет иле ким заметлер чекмеди, 
Раатлыкънынъ манасына етмеди? 


14 
Ана тилим -- бахтым, сагъ ол, барсынъ! 
Бугуньки иджадым — ярынки тилек. 
Сен ёкъ олсанъ, ёкъым мен де, шубесиз, 
Айтчы, тильсиз барлыгъым кимге керек. 


15 
Ич бир инсан анъламаз мени, 
Тек бир джанан биле дердимни. 
Чюнки онынъ озю яралап, 
Узип, алып кетти гонълюмни. 


16 
Тайып кетти коктен бир йылдыз, 
Кетти онен йигит, я да бир къыз. 
Эр бир йылдыз биревге — такъдир, 
Эр кеснинъ таяджакъ бир куню бардыр. 


17 
Селям берип кельсе, къаршы ал, 
Къоллары коксюнде, котермеген таш. 
Ашыкъма тилинден тамса биле бал, 
Бельки юрегинде юклюдир зеэр-таш. 

18 
Тильни туткъан лафнынь сырасы, 
Кемик тишлер, яныкь сакьлар арасы. 
Эгер чакьса бу аджджы тильнен, 
Бинь ювсань да, кетмез юрек ярасы. 


18 
Кунеш чыкъа сабийлер ичюн, 
Ель чапкъалай олар иле тенъ. 
Дюнья тура, текрар догъа кунь, 
Балаларгъа бутюн джихан кенъ. 


20 
Дюнья ичюн эвлятлар керек, 
Оларны деп осе тереклер. 
Олар ичюн эр бир шей — барлыкъ, 
Олар ичюн кунь даима ярыкъ. 


21 
Дилимни яндыр, козюмни яшлы этме, 
Тилимни тындыр, башымны эгдирме. 
Яманлыкъ яптырып, раатсыз этме, 
Эль ичинде эфсанеге чевирме. 


22 
Диль янса янсын, козьяш акъмасын. 
Тиль тутулсын, разым, баш саркьмасын. 
Мерхаметинъ кьызгһанма, яманлыкъны ат, 
Яхшылыкъ яп даим, къалсын сенден Ад. 


23 
Омюрни дерьягъа ошатмакъ мумкюн, 
Ирмагъы дерьядан чокъ экен лякин. 
Дерья далгъаланып урса да кокюс, 
Омюр талабына етмеси мушкюль. 

24 
Омюрни денъизге ошатып бакътым, 
Денъиз ель олмаса сенюке, бильсем. 
Мен тири дегилим, ойланып таптым, 
Омрюмни далгъасыз тасавур этсем. 


25 
Тюркюнъде ашыкънынъ сеси бар, бильсем, 
Эки къальп севгиси - къуванчы — дерди. 
Менде бир арзу уянды, диньлеп, 
Шу тюркю сёзлерин яздым эзберлеп. 


26 
Тойларда «Къайтарма» янгъырагъан заман, 
«Тым-тым»ны динълесем — агьлай кемане. 
Зурнанынъ сесинден оламасам хош, 
Къавалнынъ сесине мефтюним — сархош. 


27 
Чокъ агъласанъ, эмиш, козь ола къара, 
Деген халкъта бир лаф бар. 
Козьяш тёкип, асла агъламагъан 
Бармы экен тарихта бир татар? 


28 
Яланджы, догъру айткъан кунь 
Гуняхкяр саяр озюни. 
Яландан ялан тапмаса бир кунь, 
Арам деп саяр сёзюни. 


29 
Байлыкъны ёкъ этмек ёлу бар, 
Бир къач вакъыт сабыр этильсе етер. 
Лякин ёкъ этильсе ишанч, урьмет, ар, 
Гъайрыдан тапмасы олюмден бетер. 


осо с 


30 
Ич кимнинъ фикрине кьошулмаз джаиль, 
Ер тепип аньлатыр, бильгисизлигин. 
Не къадар огретме, корьсетме акъыл, 
Анъламаз озюнинъ фикирсизлигин. 


21 
Байлыкъкъа къол созгъан сайын, 
Омюр къыскъа — етмезсинъ. 
Байлыкъ санъа берген пайыны 
Ич бирини алып кетмезсинъ. 


32 
Кунеш кулькюсинден ярыша алем, 
Ана кулькюсинден яраша ханем. 
Баврына синъире кунешни топракъ, 
Ана мерхамети ташкъын бир чокъракъ. 


33 
Базылар лафынен йылдыз тюшюре, 
Акъыллы корюнген сёзлер тюшюне. 
Кимсе къапаталмаз онынъ агьызыны, 
Не тузу, не дамы олур сёзюнинъ. 


34 
Озь акълынънен субет къур, 
Гонълюнъни шад этерсинъ. 
Акъылсыздан узакъ юрь, 
Макъсадынъа етерсинъ. 


35 
Акъикъатны язмаз олса къалемим, 
Дюньягъа сыгъмаз къальпте элемим. 
Акъикъатны корьмесе, кёр демек козюм, 
Ёкъ олсун ёллардан мен баскъан изим. 

36 
Арзу этсень, ынтыл, бакъ, 
Тапам десень шереф-шан. 
Ниетке ет, шашсын халкь, 
Озь кучь-акълынъа ишан. 


37 
Арадан сыр отмей эди, 
Отмей эди атта къыл. 
Лякин бир кунь, бир сёз иле 
Бузгъа айланды гоньюль. 


38 
Къадынларны макътамасам, 
Дюньягъа не догъгъаным. 
Мен оларны анъламасам, 
Ничюн огьлан олгъаным. 


39 
Биревнинъ айыбыны тапа бергенлер, 
Мыскъыллап, ашшалап кулип юрьгенлер 
Озьлери шу куньге къалмагъанджа зар, 
Дюньядан козь юмып кетмелери бар. 


40 
Кимерде иш юрьмей, кунинъ кельмей онъ, 
Кимерде богъыкъ сес чыкъа къавалдан. 
Ашыкъып къальбинъни чийлендирген сонъ, 
Джойгъан намусынъны тапарсынъ къайдан? 


41 
Мерхамет къальплерге сют иле кире, 
Ве чыкъа джанынънен киргенде ерге. 
Эль ышкъында янып турмаса омрюнь, 
Сёнмек бильмез мераметли кунешинь. 

42 
Башлыгъы кульгенде о да кулип букюле, 
Агьласа, козьяшын тёкип джибере. 
Башкъаларнынъ алынен ёкь онынъ иши, 
Башлыкъ четленген куню о башкъа киши. 


43 
Кимерде къара куньлер ола омюрде, 
Корьмеге козюм ёкъ, бу кунни ич де. 
Амма къара козьлер бар экен сенде, 
Коре-коре тояйым эр бир аньде. 


44 
Джанынъны агъырткъангъа дост демезлер, 
Эвельден белли бу — аталар сёзю. 
Гонъюльден бир гонъюль сувуса эгер, 


Къыздырмакънен иримез къальпнинъ бузы. 


45 
Базыларнынъ сёзю къатты, 
Лякин озю йымшакъ инсан. 
Мукъайт ол, гонъюль назик, 
Сынып уфалгъандай фильджан. 


46 
Иляджнынъ да озь вакъты, 
Къарары бар, 
Къарарыны къачырсанъ — 
Зарары бар. 


47 
Янъы урба истесенъ — билекте къуветинъ, 
Арарет биллеке кучь берсе эгер. 
Байлыкъ не? — Пак олсун тек ниетинь, 
Тапарсынъ мал — дюнья, коклерге етер. 

48 
Ташлап къачты бир зайыф дост озюнден, 
Узакълашты чагъыраберген сайын. 
Гъайып олгъангъа къадар анджа козюнден, 
Юрегинден джоюлды. Бойле дост — хаин. 


49 
Инсанлар бар, аздыр кокке котерсенъ, 
Даа барлар — ляйыкъ коктен итерсенъ. 


Къол узатса яхшысы — макъсадынъа еткендже, 
Бар шойлеси — озюнинъ иши биткендже. 


50 
Фукъаренинъ аджувджысы ола чокъ, 
Байып кетсе, ондан яман киши ёкъ. 
Шай экен, сен артта кьалып тапталма, 
Озма халкьны, токьта, душман топлама. 


21 
Та яшлыкътан зарур ана огюти, 
Эвлядына синьдире ана сютю. 
Бири ола инсанларнынъ Инсаны, 
Дигерининь не ары бар, не вижданы. 


52 
Тек эмирге табынгъан, 
Бюрократ агъзындан 
Эмир беклеп отургъан, 
Бом-бош къайтар ызындан. 


59 
Вефасызгъа таянгьан 
Абынып зайыф олур, 
Арсызлыкъны къазанып, 
Дюньядан гъайып олур. 

54 
Сув устюнде джильвели 
Ай ойнаса сукьланма. 
Тобан да шай йылтырай, 
Алевленир — алданма. 


55 
Ташкъа ташны ургъанда, 
Яшын чыкъа, билемиз. 
Макътанчакъ лаф туткъанда, 
Ахмакъ чыкъа, коремиз. 


56 
Ким макътаса башлыкъны, 
Башлыкъ къабарды — шишти. 
Макътагъаннынъ ишини 
Шу дакъкъасы «пиширди». 


ЭГ 
«Бар, раатлан», дедилер тенбельге, 
Салкъын терек тюбюн косьтерип. 
Эки къолун тиреп белине: 
«Кельсин салкъын яныма», деди. 


58 
Бу дюнья асыл шай, шай экен адет, 
Сем манъа, мен санъа феда этемиз 
Не тапсакъ болюшип, гуль я саадет 
Озюмиз авучлап, онъа да тёкемиз. 


59 
Ойлап бакьсам, дюньяда эр инсан 
Бу алемнинъ бир парчасы, буртюги. 
Несиллерден -- несиллерге шай кече, 
Мен сув ичкен чешмеден, олар да иче! 

60 
Бош къоюлгъан эвлят бир кунь бозулыр, 
Яман ёлгъа кирип, достларындан узюлир. 
Досттан узюльгени, фаджиа дегиль, 
Амма ана-бабанынъ башы эгилир. 


61 
Бирев келе дюньягъа келип-кетмекчюн, 
Бирев келе башкъаларны бахтлы этмекчюн. 
Бирев келе, аз яшай - алгъышкъа ляйыкъ, 
Бирев чокъ яшаса да, - къаргъышкъа ляйыкъ. 


62 
Инсаным деп дюньягъа кельсенъ, 
Инсанлыгъынъ былаштырмай кет. 
Халкъкъа хиянетлик этмесенъ, 
Эшитмезсинъ ольгендже лянет. 


63 
Айыра биль акънен къараны, 
Достларынънен бозма араны. 
Алчакъ ишке ич ёл башлама, 
Дост юрегине таш ташлама. 


64 
Дженкнинъ не экенин корьгенден сора, 
Душманнен курешкен, енъгенден сора. 
Козю кёр, аякъсыз, я къолсыз олса да, 
Келир деп беклеген къальплерден сора. 


65 
Къолынъа алгъанда телли кемане, 
Ал юрек аджджысын, чал дане-дане. 
Теллерни черткенде биль анда не бар, 
Я агълат, я кульдир, сенде ихтияр. 

66 
Аяттан тек алма, сен де кьош, 
Ялынъыз озюнъ ичюн яшама. 
Сен кетерсинъ, еринъ къалмасын бош, 
Эйиликтен безме, бошама. 


67 
Бош экен деп ашыкъма тёрге, 
Ярынынъны тюшюн бугуньге коре. 
Етмек истесенъ пак ниетинъе, 
Алчакълыкъ кирсетме ич омюринье. 


68 
Хастагъа дедилер: — Ава денъиштир, 
Курорткъа, денъизге дева ичюн бар. — 
Хаста кулип деди: — Эйиси кетир 
Яремни яныма, чаресин тапар. 


69 
Мен агъласам, сен илле кулесинъ, 
Мен севем десем, сен чыкъасынъ къаршы. 
Мен онъгъа, сен солгъа кетесинъ, 
Насыл дюнья бу къарама-къаршы. 


70 
— Яшавнынъ макъсады недир? — деселер, 
Озюме шойле бир суаль берселер, 
Дерим: — Халкъ ичюн хызмет этмектир, 
Халкъ ичюн, Ватанчюн джанынъны бермектир. 


71 
Къар, ягъмур ягьмаса, эсмесе еллер, 
Сыджакънынъ къадрине ким етер эди. 
Олмаса къасевет, аджджы элемлер, 
Къуванчнынъ къадрине ким етер эди. 

БЕЙИТЛЕР 


1 


Яхшы ниет огге адым атмагъа, 
Кимерде унутма арткъа бакъмагъа. 


2 


Достнынъ иллесини сёйле кендине, 
Яхшылыгъын сёйле, даркъат илине. 


З 


Истесенъ кирмеге эль арасына, 
Эвеля мельэм ол иль ярасына. 


4 


Аяттан огрен, теджрибе эльде эт, 
Озюнъден де бир из къалдырып кет. 


Э 


Къыскъа олса да бергеннинъ къолу, 
Алгьандан узундыр, чюнки мал онынъ. 


6 


Эгер де хасислик олса ниетинь, 
Башынъа етер бир кунь шу адетинь. 


7 


Адам адамгъа керектир куньде, 
Къыдырма оны тек ишинъ тюшкенде. 


116 уос ЈО Се 


8 


Къадени не къадар котерсень тёпеге, 
О сени шу къадар эндирир ерге. 


9 


Чолпа бильмесе де бир шей этмеге, 
Мыскъыллап башкъасын биле кульмеге. 


10 


Ямангъа таянсанъ тез сынар къанатынъ, 
Яхшыгъа таянсанъ бахтлыдыр аятынъ. 


11 


Айып дегиль догъмакъ сакъат мученен, 
Айып, турсанъ къатып сагълам кучюнънен. 


12 


Арагъа къыл сыгъмагъан олса да чокь йыл, 
Бир сёзнен къар-бузгъа айланыр гонъюль. 


13 


Бильгиньнен макьтанма, айтма ич сёзнен, 
Исбат эт ишинънен, корьсинлер козьнен. 


14 


Бильмейджекке бильдирем деп зорланма, 
Корьмейджекке косьтерем деп хорланма. 


15 


Зерре къадар демирни сувгъа атсанъ котермез, 
Къырылгъан саф гонъюль де алтын берип алынмаз. 

16 


Ольсенъ адынъ силинмез, мезарынъда ель эсер, 
Сен бегенген достларынъ янынъдан агьлап отер. 


М 


Халкь адетлеринден айырма джанынъны, 
Ана топрагьында къур мекянынъны. 

ЙЫРЛАНМАГЪАН ЙЫРЛАР 


Йырланмагъан йырларым 
Даа гуллер устюнде. 
Йырланмагъан йырларым 
Миллетнинъ диль тёрюнде. 


Й ырларым даа сакълы 
Семаларнынъ коксюнде. 
Ана озен Салгъырнынъ 
Нелер бар ниетинде. 


Дерьяларда шиддетли 
Урулгъан далгъаларда, 
Ягъмурларда къудретли 
Елли-тоз боранларда. 


Биз олардан йырлары 

Бир кунь тартып алармыз. 
Бестекярлар сазынен 
Йырлап-йырлап къанармыз. 


Ташларгъа джан берермиз, 
Сёзлерини тизермиз. 
Янърар къырым сеслери 
Йылнынъ эр бир мевсими. 


Йырымымда инъремей 
Даа кейфли къаиделер. 
Ананынъ геджесинде 
Уйдургъан айненилер. 

Ана юзюнде сенген 
Нурлар даа аньылмай. 
Даа бизге дерс берген 
Оджам акъта айтылмай. 


Уянырлар йырларда 
Шу буюк зат эки нам, 
Бири сют берген ана, 
Бири урьметли оджам. 


Седасыз акъкъан дерья 

Бир кунь къальбин ачаджакъ. 
Динълейджек сонъ акъ дюнья — 
Ватан бизим оладжакъ, 


КОЗЬЛЕР СЫРЫ 


Козьлер юрек кузьгюси — белли бизге, 
Къарасыакс эте диль инджелигин. 
Козьлерден янгъанлар чокъ таныш сизге, 
Бильгенде козьлернинъ айнеджилигин. 


Козьлер бар ки, бакьышы сыр-сынавсыз, 
Кедерли кунь козьяшлары акъарлар. 
Севдирирлер, куйдирирлер шу заман, 
Козьлер бар ки, бир тыслымнен бакъарлар. 


Козьлер бар ки, корьмесем де бир омюр, 
Атеш козьлер корьсем эп бир сыгьынам. 
Раст кельсе сувукъ козьлер — диль комюр, 
Шу дакъкъа мен сыджакъ козьлер сагьынам. 

Нурсыз козьлер къальп кьорыны сёндюре, 


Янгьан откъа сув сеперлер аявсыз. 
Атеш козьлер юрегинъе синъдире 
Дуйгъуларны къальп тёрюне соравсыз. 


Атеш козьлер къальплерге бере ярыкъ, 
Янып тура, нургъа тола къаранлыкъ. 
Шу козьлерге олгъаным догъма ашыкъ, 
Шу козьлернен дагъыла эм думанлыкъ.. 


ЯМАНЛЫКЪ ЯПМАДЫМ, 
ЯПАЛМАДЫМ, ЯПАЛМАМ 


Хиянетлик япмадым ич кимсеге, 
Мушкюлюни енгиль этмей кетмедим. 
Окюнч бардай кене-кене дилимде, 
Эр кеске бир тюсте къадыр этмедим. 


Кокрегимде янып турды мерхамет, 

Эр кес киби тюштим аят ёлуна. 
Достлар къальбин ишанса, эбет, 

Мен къальбимни туттырмадым къолуна. 


ГОНЪЛЮМНИ АЧСАМ 


Гонълюмде барыны сачып йиберсем, 
Топлангъан сырларны сепип тюкетсем. 
Бошап къалмаз экенми толу юрек? 

Я бойле бош юрек сонъ кимге керек? 

Ойлай эдим бирден раст кельсем эгер, 
Озюмни джоярым деп бакьтырдым фал. 
Алладан бахтыма бинъ кере шукюр. 
Онынь озюнде кечти бекленген бу ал. 


Яшлыкътан сакъланып бахытлы анъым 
Дилиме синъишип, хаялым алды, 
Дженнетке киргендай кьуванчта джаным 
Раатсыз юрегим денъишип къалды. 


ОЛМАСА 


Ашкъ олмаса юректе, 
Джан олгъаны не керек? 
Джан куймесе юректе, 
Куйгенинъ кимге керек? 


Мейва бермеген терек, 
Айтынъыз, кимге керек? 
Джан къыздырмагъан юрек 
«Джаным!» десе не керек? 


Япрагъы чокъ, ёкъ гули, 
Къокъугъа зар бульбули 
Къызармыштыр гультерек, 
Гульсиз терек не керек? 


Къалса гульчеман гульсиз, 
Балкъурт къалмасын балсыз. 
Асла инсан Ватансыз, 
Къалмасын яр висалсыз. 

СЫДЖАКЪ 


— Кьайдан келе о сыджакъ? 
— Мен яшагъан ерлерден!... 

— Къайда о кунеш — оджакъ? 
— Шимди эне о коктен. 


-- Кайдан бу кьадар сыджакъ? 
— Бу къаны сыджакъ топракъ. 
Бу - арада аз бир фаркъ 
Чюнки бу ер сыджакъ ШАРКЪ. 


Бу ерлернинъ сыджагъы — 
Инсан къальби-оджагъы, 
Ватанымнынъ алеви, 

Юз бинълернинъ юреги 


ЭР КЕСНИНЪ ОЗЬ ИШИ БАР 


Кокте булут когерген 
Фиски тутып къолуна, 
Ель фискини уфюрип, 
Ягъмур олып тёкюльген. 


Кунеш джайдыргъан сыджакъ, 
Нурдан тутангъан чыракъ. 
Ягьмур ягьып сёндюре, 

Ер кьушагьы корюне. 


Когетлер котерильген 
Эндеклернинъ боюнда, 
Къырмыскъалар тизильген 
Къышлыкъ топлав оюнда. 

Дертлеримни сачымнынъ 
Орюмине чырмадым, 
Антеримнинъ къатына 
Юрегимни сакъладым. 


Гонълюмни котермекни 
Мен Раббимден сорадым, 
Сабыр этип, кутьмекни, 
Геджелерге ташладым. 


Сёзлеримден къайтмадым, 
Ашыкъмадым, айтмадым, 
Нафле козьяш тёкмедим, 

Агъласам да, ольмедим. 


ФИКИРЛЕР 


Биревлер бар, элеми ёкъ, ёкъ гьамы 
Олмады ич онынъ эксик-токъталыгъы, 
Насыл кельген олса, кетюви де шай 
Онынъ не душманы, не де бар досты. 


Джылгъанынъ юзю, кумюш суву кузгю 
Кузгюде корюнди джылгъанынъ озю 
Туталмай джанавар, бир ат озюни 
Лайкъалады зумрет сувнынъ юзюни. 

Балкъуртнынъ джезасы шу дакъкъа азыр 
Ювасына басса о пусюр аякъ, кир 

Ничюн джезаланмай, яман чыкъаргъан нам 
Ничюн дюнья сабысы, чаресиз адам?! 

-еееееееееееееееееееееесеес 


саса 


Дагъ артындан чыкъты Ай, 
Сенинъ юзюнъе ошай. 
Келип хабер алмасанъ, 
Сенсиз алым ярамай. 


Жж 


Парылдай кокте йылдыз, 
Джуресинъ озюнъ янъгъыз. 
Ёлларынъа тутам козь, 
Беклейим гедже кундьюз. 


Жж 


Дагъ устюнде басамакъ, 
Анда изим къаладжакъ. 
Сеннен къавушкъан кунюм 
Къышым баарь оладжакъ. 


Жж 


Пытакьта тура гоньдже, 
Куньдюз ачсынмы, гедже? 
Беклерим ачылгъандже, 

Я да олип-олюндже. 


хх 


Дагъ устюнде беяз къар, 
Къар битер, келир баарь. 
Бир кунь сени корьмесем, 
Дюнья тар. 

Жж 


Бир кунь учып бараджам, 
Гуль багъынъа къонаджам. 
Чырмавыкъ киби олып, 
Бойнунъа сарыладжам. 


Же 


Къаршыда юксек дагълар, 
Этрафында гуль багълар. 
Сонъундан пешман олма, 
Къайтып кельмез бу чагълар. 


Жж 


Дагъ тепесинде чокъракъ, 
Аваре олма, бойдакъ. 
Кьомшумнен арам яхшы, 
Араны бозгъан алчакъ. 


Жж 


Дагьда ачты мелевше, 
Къомшу манъа илише. 
Не гузель бир кулюши, 
Юрегиме келише. 


хх 


Багьда ачаджакъ чечек, 
Къомшум севгени керчек. 
Мен эшиттим, анасы 
Къуда олып келеджек. 

Жж 


Кузьде олур тоюмыз, 
Мытлакъ келе кьоюньыз. 
Къомшу огьлунен теньмиз, 
Яшымыз эм боюмыз. 


хохо 


Бойле тойлар чокълашсын, 
Тен-тенинен, боюнен. 
Айрылыкълар ёкъалсын, 
Джумле алем сукълансын. 

оооооооооооооооооооооооео о з 


КЯГЬЫТ ПАРЧАСЫ 


Ачыкь пенджере, шаир шиир бите... 
Ель шиирни учурып алып кете. 
Тапталгъан кягьытны окьуп адамлар 
Андаки сезлерден мана тапалар. 


Пенджере ачыла таньда керилип, 
Гедженинъ кеткенин саарь бильдире. 
Шаирнинъ къалеми сёзлерни тизип, 
Инсанлар къальбине терен синдире. 


Ель хырсызлагъан парча кягъыт 

Бу адий шаирге кетире бахыт. 
Сатырлар сёз ачып, къальплерге ете, 
Эль-юртнынъ ичинде танылып кете. 


ТИЙМЕНЪИЗ ШАИРГЕ 


Шаирни хорламакъ — джинает, гунах, 
Шаирнинъ къалеми — дюньянынъ ёлу. 
Инсанлар къальбинден сувурылгъан «ах», 
Кунеш ярыгъыны тенъ больген къолу. 


Шаирнинъ акъкъы ёкъ ич язмамагъа, 
Къаранлыкъ зульметке бармамагъа 
Шаирнинъ акъкъы ёкъ яшамамагъа, 
Тийменъиз шаирге шаир олмагъа. 


ШАИРГЕ СЕВГИ 


Мерхаметлик синъген тенине, 
Ана сютю иле бир куньде. 
Огретти табиат шаирге, 
Оледжек шаирнен о бирге. 


132 ----------<>ОС 20<------::----- 


Шаир халкьнынь севген эвляды, 
Онынъ сёзю — юрек давуры! 
Онынъ шиири — буюк байлыгъы, 
Озь халкъынынъ ичи-бавуры. 


Шаир мулькю — шиир китабы, 
Халкъ къальбинде тапа бильсе ер. 
Шиир онынъ халкъкъа хитабы, 
Хаял этип тильге ильселер. 


Эль ашкъында яна омюри, 
Мерхаметлик онынъ атеши. 
Онен яшай нефасет нуры, 

О, шаирнинъ ярыкъ кунеши. 


ШАИРЛЕР ОЛЬМЕЙ 


Шаир олып ольсенъ, гъамгъа не аджет, 
Чюнки шаир ольмек ичюн догъмай ич. 
Ян-янаша турмаса да, бетме-бет, 

О сиз-бизнен, акъшам саба, эртен, кеч. 


Шаир олсанъ, юресинъ эльден эльге, 
Тирилернен оласынъ сен эр вакъыт. 
Шиирлеринъ синъип кетсе диллерге, 
Дильден дильге кочьмек — не буюк бахыт. 


Арамызда сусып къалса, олмаса, 
Китаплары ипранып сёз айтарлар. 
Шу алемде озю келип къалмаса, 
Шиирлери тюркю олып къайтарлар. 


Шаир ольмей, тирилернен о тири, 
Халкъынынъ гонълюнден оны тапарлар. 
Къыдырсанъыз, эбедийликтир ери, 

Ольген кунинъ догъгъан куньдей анъарлар. 

АШЫКЪ УМЕРГЕ АШЫКЪ ОЛДЫМ 


Эй, Ашыкъ, севдим окъуп шииринъни, 
Сёзлеринден бильдим къальби-сырынъны. 
Навоий, Низамий эдилер таныш, 

Сенинъ китабынъ мана энди бахшыш. 


Пушкин, Байрон белли дюнья юзюнде, 
Мен тек сени севдим, адден зияде. 
Геджелерим танъгъа барып тирельди, 
Китабынъ коксюмде, юрегим ириди. 


Акълыма тюшкенде кечкен о яшлыкъ, 

Къалипке деньишкен нишанлы явлукъ. 
Ашыкъ гъазеллерин сездирди кучюнь, 

Шииринъ тесирин анъладым бугунь. 


Къальплерге эшкъ берген мирас шиириет, 
Мубарек дуйгъугъа яхшы бир ниет. 
Китабынъ ёлдашым, узата омюрим, 
Рухынь меннен, меним Ашыкъ Умерим. 


ШАКИР СЕЛИМГЕ 


(«Тюшюндже» китабына) 


«Тюшюндже»ни окьуйберип 
Артып кетти тюшюнджем. 
Шаир, бильсенъ, сени севип, 
Шаирликни тюшюнем. 


Шаир олмакъ бир шей дегиль, 
Сезден сез уйдурарым, 

Лякин севип къалса гоньюль, 
Курешмек бар, не япарым? 

Севмеси де бир шей дегиль, 

Я севильмеси де бар. 

«Зарема» бар, гоньюль перинь, 
Манъа къальбинъде ер тар. 


Ёкъ, шаирим, Алла санъа 
Къалем берип яраткъан. 
Шаирлерге ашыкълыкъны 
Мендайларгъа даркъаткъан. 


Сен шаир ол, мен окъуйджы, 
Шай да олып къалайым. 

Сен язабер, сен языджы, 
Мен тек ильхам алыджы. 


ЗАРЕМА ТРАСИНОВАГЪА 


(1998 сенеси, Багъчасарай Миллий 
кутюпханесинде рессамнен корюшювден сонь) 


Шаир Шакир язгъан къадар 
Мен язалмам «перилеп», 
Озюм де шай севгиге зар, 
Мен де къадын, шу себеп. 


Бу дюльберге раббим къошып 
Берген даа истидат, 

Озюне яраткъан джошып, 
Сукъланмагъа табиат. 


Я Зарема исимлеринде 
Бармы бир хусусиет? 
Хансарайнынъ тёрюнде де, 
Бир Зарема — эбедиет. 

Зареманынъ даа бириси, 
Халкьнынь севген йырджысы. 
Къалем иле, бай сергиси, 

Бу бир сана периси. 


Эр биринъиз — Заремалар, 
Миллетнинь гьурурысыз. 
Къальбимизге терен синъип 
Эбедий къалырсынъыз. 


ШЕРЬЯН АЛИГЕ 


(«Унуттыномы я, мени?» шиирине) 


Азбарынъда чечек ачса, 
Кимдир куле, беллейсинъ? 
Еллер къапы чертип къачса, 
Айтчы, кимни беклейсинъ? 


Мектюп язып ёрулгъансынъ, 
Унутты деп бар кьоркьунь. 
Асретликте озюнъ янып, 
Яргъа бересинъ соргъу. 


Тюшлеринъде весвеселеп, 
Табирини сорайсынь. 
Сабыр этювни алтын деп, 
Сабыр тюбин арайсынъ. 


Беклеп козюнъ ёлда къалгъан, 
Айрылыкътан талгъансынъ. 
Ишанчынъны сынъырлагъан 
Шубелерде къалгъансынъ. 

ЮНУС КЬАНДЫМГЬА 


(«Ватаным» шиирине) 


Денъизни, къырларны дегенсинь - Анам. 
Мен де шу Ананынъ эвляды олам. 

Чыкъ ютып козьяшнен толгъан юванънынъ 
Мен де бир уфачыкъ тамчысы олам. 


Ат киби тавлангъан къалеминъ олып, 
Раатсыз гонъюллер отуны сёндюрсек. 
Арзылар къойнунда яшармыз толып, 
Янып турсакъ озюмиз, ич де сёнмесек. 


Сабр ве такъат истеп дагълардан, 

Улу ёл боюна адым аткъансынъ, 
Разылыкъ сорап азиз Ватандан 
Сельбилер елинден аджет тапкъансыъ. 


МЕН БИР АВЕСКЯРЫМ 


Мен шаир дегилим, адий авескярым, 
Шиирлер окъумакъ — гоньлюме ырым. 
Шаирге къальбимде буюк бир урьмет бар, 
Чюнки ашкъымыз бирдир — Ана-Къырым! 


Мен языджы дегилим, бир авескяр, 
Эсерлер, китаплар севген бир окьуйджым. 
Языджылар огюнде буюк борджум бар, 
Мен оларгъа — бир алгьыш токъуйджым. 

ШИИРИМ 


Аятымнынъ шахсиети, эгленджем, 
Шиирлерим, сиз сазымсыз гоньлюмде. 
Шаирлер бар, мен авескяр, сиз гоньджем, 
Джаным киби яшап яшаткъан менде. 


Гоньджеден гуль эне, бу белли, аныкь, 
Бейит гуллеп ярыкъ ура юзюме. 

Шиир язсам узакълаша къаранлыкъ, 
Ай корюне язгъанларым козюме. 


Шиирлерим бир-бирине бенъземез, 
Бири гъамлы, бири шенъ, бири севги. 
Биревлер бар шиир нелигин бильмез, 
Не япсын, шиирге ёкъ олса юреги? 


Шиир — къысыкъ къалып ичинде бир бостан, 
Сыра-сыра сачылгъан кенъ бир дестан. 

Шиир бу — Ватаны, халкъы акъкъында 
Шаир тефеккюри язылгъан беян. 


Истесень де, истемесенъ де, 

Мен шаирим, сёз тапып язам. 
Бильген-бильмегенимни де, 
Сатыр тизип, сёз багъын къазам. 


Юрек яза, яратам эсер - 

Хаялдан шиирлер токьуйым, 
Янымда динълеген ёкъ олса эгер, 
Шииримни динълеп, озюм окъуйым. 

ТЕК ЮРТДАШМЫЗ ... 


Сени манһа ошаталар, 
Анълап олмайым фаркьыны. 
Нафле шай деп лаф саталар, 
Диньлесем маалле халкъыны. 


Сен байсынь, мен бир фукъарем, 
Сен беллисинъ халкъынъа. 

Мен шай авескяр шаирем, 
Иджат этем халкъыма. 


ИЛЬХАМ 


Манъа якъын кельменъиз, 
Шиирим битмей къалыр. 
Тийип кедер этменъиз, 

Бош къаладжакъ акъ сатыр. 


Токътанъыз, сёз къатманъыз, 
Достларым, багъышланъыз. 
Танъ атаята, бакъсам, 
Къайтып кетмесин ильхам. 


Оксюз къалмасын къалем, 
Ярыкъ нур къол созгъанда. 
Окъур шиирни алем, 
Бейит сёзге толгъанда. 

ИСТАНБУЛ 


Дюньяда энъ гузель шеэр 
Къайдадыр деп юре эдим. 
Истанбулны корьгенден сонъ, 
Къайда экенинъ бильдим. 


ДюньянынЪ намлы дженнети, 
Мындамы ёкъса бир чети? 
Чокь муляйим, анълашувлы, 
Тили, дини бир, миллети. 


Босфорны мен коре эдим 
Ресимлерде джансыз алда. 
Копюринден кечип оттим, 
Кене бир муджизе корьдим. 


Эки къыта арасынынъ, 
Багълангъан еринден оттим. 
Авропа ве Асияны 

Санки бирден корип кеттим. 


Шай этип ерине кельди 
Гузель шеэр корьмек арзум. 
Энди башкъа шеэрлерни 

Ич корьмесем биле разым. 

АЙНЕН КУНЕШ 


(Ривает) 


Кунеш догьып, нурлар сачкъанда, 
Къайда кете парылдагһан Ай? 
Пейда ола Кунеш баткъанда, 
Сакъланджумакъ ойнагъаныдай. 


Мен беллесем, Кунеш эр заман 
Айгъа ашыкъ олгъан бар омюр. 
Ай артындан чокъ чапкъалагъан, 
Озь нурундан Айгъа берген нур. 


Он секизге яшы еткенде, 
Ай гузеллер гузели экен. 
Кунеш исе йигит экенде, 
Айгъа севда олгъанмы экен? 


Дюльбер Айнынъ ярыкъ чырайы 
Куньден-куньге яшарып кеткен. 
Кунеш Айгъа ынтылгъан сайын 
Ай Кунештен сакълана экен. 


Етмеген сонъ Айнынъ артындан, 
Кунеш тырнай Айны ачувдан. 
Озь бетинде корип яраны, 
Вазгечмеген Ай сонъ къачувдан. 


Шундан берли Кунеш яткъанда, 
Ай юкъудан уянса керек? 
Кунеш исе танъда тургъанда, 
Ай да бата, узакъ кетерек. 

АГЪЛАГЪАН КЪЫЗ МЕЗАРЛЫГЪЫ 


(Озьбекистанда бир ҡвомшу 
коадындан язылып алынды) 


Керчекми, ёкъмы, бир заман 
Олгъан тюрлю вакьиа. 
Ачлыкътан ольген чокъ инсан, 
Олгъан тюрлю фаджиа. 


Пек чокъ экен фукъарелер, 
Байлар да олгъан пек чокъ. 
Базылары керильгенлер, 

Базылары юрьген яры токъ. 


Шай олса да, аят тынмай, 
Эп озь ёлундан кеткен. 
Бири ольген, бири комген, 
Даа бири севинген. 


Не дейджексинъ, олмай тегиз, 
Дюнья шай олып кельген. 
Бири тапкъан эгиз-эгиз, 

Бири къалгъан эвлятсыз. 


Шунъа ошап кеткен, мына, 
Бир эфсане сёйлейим. 
Олгъан олмагъанын амма, 
Озюм де пек бильмейим. 


Бир шеэрде, бир комшунынъ 
Олмай экен баласы. 

Кереклерин яшавынынъ, 
Бар экен энь алясы. 


Ян кьомшунынь баласы чокъ, 
Отьмек тапса, тузу ёкъ. 

Лякин шень, муаббет яшайлар, 
Тапкьанларын тень ашайлар. 


Укюм сюрьген девир - ачлыкь, 
Бошалта халкь ястыгьын. 
Фукъареде тек бир байлыкъ, 
Дуймай бала бастыгьын. 


Арада къач адым узакь, 
Догъуралмай кьадын — окюнчте. 
Пек раатсыз такъдиринден, 
Эвлятсызлыгъы юзюнден. 


«Ана олсам», дей де кене, 
Юрегин эзе азап. 
Козьлеринден къанлар эне, 
Коксюнден сют ерине. 


Такъдир экен, о не япсын. 
Мельхеми ёкъ бу дертнинь. 
Аи-зарын кимге айтсын, 

Къайдан бешик тербетсин? 


Азаплы бу эксикликке 
Къадын пек окелене. 
Намус-ар бу, деп эркекке, 
Ойларына коньдире. 


Заваллы аджджы къан агълап, 
Анълата бир-бир фикрини, 

«Бир бала алсакь хырсызлап», 
Деп тюшюндире эрини. 


«Кьомшу эви толу бала, 
Сайысы ёкъ, бакъ озюнъ. 
Корьген сайын, козюм ала, 
Кечкенде ташла козюнь. 


Дёрт-беш къызы, дёрт огълу бар, 
Эвчиклери мушкюль, тар. 

Кель, джаным, шу учь яшлынынъ 
Азырлайыкъ бахтыны. 


Биринджиден, даа кучюк, 

Тез унутыр анасыны. 
Корьмеси де бир къокълачыкъ, 
Яраштырыр къучагъынъны». 


Шойле акъыл бере апайы, 

— Мен къайлым, - дер акъайы.,. 
Тек экиси билир сырны, 

Ань беклерлер къолайлы. 


Къадын-къоджа бу азапны 
Агьыр юк деп билелер. 

Бир кузь куню акъшам устю 
Истеклерин беджерелер. 


Таталары кильтлеп кеткен 

Тек бир къач дакъкъагъа деп. 
Шу дакъкъалар биле еткен 
Баланы бахтсыз этмеге. 


Къызчыкъ сарып кийсетильди, 
Кузьнинъ салкъын кунюнде. 

Тыштан агьыр кильт илинди, 
Корюнди эр шей еринде. 


Мына шайтип беджерильди 
Явузларнынь ниети. 

Эвлят къолгъа кечирильди, 
Талийлери яхшы кетти. 


Яныкъ, къайгъы келип басты 
Фукъарениъ эвини. 
Ана-баба, бир эв хаста 
Кимге айтсынлар дертини. 


Гедже бою абын-сюрюн, 
Къач айландыанасы, 
Ичи яна къара тютюн, 
Агъа, тата, бабасын. 


Бала санки бир шей дуя, 
Дакъкъа сайын уяна. 

Анам къайда деп оламай, 
Джат акъайдан тартына. 


Видждансыз эки арсыз, 
Танъ аткъанын беклейлер. 
Ёл керегин эки хырсыз, 
Ат устюне юклейлер. 


Акъай аткъа минип алып, 
Къызны отурта огге таба. 
Шу аньден, о озюни 

Сая акъикъий баба. 


Аз юреми, чокьмы, къач кунь, 
Узакьтан-узакь койге. 

Кунь кьавушып сакълангъан сонь, 
Етип келе бир эвге. 


О, къызчыкънынъ денъиштире 
Анасы къойгъан адыны. 
Гульсюмчик, деп келиштире, 
Шай айт деген къадыны. 


— Эвлятлыгъымызны апайым 
Ёллады бир къач куньге. 
Макъсадымыз, даа догърусы, 
Кочип кельмек бу койге, 


Деди: — Пек бездик шеэрден, 
Кой яшавын истеймиз. 

Мен разылыкъ алсам сизден, 
Бельки кочип келирмиз. 


Сонъ, сой-соп разы олалар, 
Гульсюмни алып къалалар. 
Баба олгъан, шай анълашты, 
Атын минип савлыкълашты. 


Онъундан кельгендай иши, 

О бираз енгиллешти. 

«Даа ёкъ бильген киши», — деп 
Макъсадына иришти. 


Энди шеэрде насыл ал? 
Саба-акъшам бир агълав, 
Матемде бутюн сокъакъ, 
Чеке гедже-куньдюз «ах!» 

Ана, куньдюз козь огюнде, 
Гедже коре тюшюнде. 
Фалджыларнынъ тиллеринде 
Сагь тюше, узакь ерде. 


Хырсыз къомшу дерт къазана, 
Азап тарта, чекише, 

Тешекке алсыз узана, 
Виджданынен куреше. 


Бир сабийнинь омюрине 
Урулгьан пычакъ, кесмез. 
Бу къадыннынъ озюне, 
Кимсе инсандыр, демез. 


Ана сеси кокке чыкъа, 
Къызчыгъыны сагъына. 

Дюнья тардай, чыкъып ёлга, 
«Кель, къызым», деп чагъыра. 


Юрегини мышыкъ тырнай, 
Баса къара бир элем. 
Раббине ялвара, тынмай, 
Тапмай асла бир мельэм. 


Куньлер оте, айлар кече, 
Дегенлерин этелер, 
Явузлар бу ерден коче, 
Шеэрни терк этелер. 


Къадын-къоджа Гульсюмчикни 
Баш устюне котере. 

Тюшюнмейлер о шеэрде 
Къалгъан ана-бабаны. 


Тюшюнмейлер такьдирини, 
Не олур деп бу къызнынъ. 
Аналыкънынъ там къадрини 
Беллейлер озьлерининъ. 


Куньлер оте, омюр кече, 
Къартая огей баба. 
Гульсюмчик боюна ете, 
Къартая огей ана. 


Гульсюм, анам деп юрьсе де, 
Бир ал дуя къальбинде, 
Къувандырмай кумюшлер де, 
Боюнджакъ, алтын купе. 


Юрегини санки бир таш 
Басып тургъангъа ошай. 
Эр кес котерип юрьсе баш, 
О озь алында яшай. 


Он еди яшын кечкенде, 
Гульсюм гульге айлана. 
Кульгичлери ал юзюнде 
Озь анасын анъдыра 


Бир кунь онынъ бу бабасы 
Козь юмып олип кете. 

Бар байлыгъын анасы 
Гульсюм къызгъа отькере. 

Сой-соплары яш Гульсюмге 
Башлайлар козь этмеге. 
Хасталангъан ана бир кунь 
Истей васиет этмеге. 


— Кьызым, мен ольсем, унутма, 
Сой-сопкъа эрге чыкъма. 

Мен, тек эвлят, деп яшадым, 
Омюримни ашадым. 


Коксюмде ургъан бу юрек 
Аналыкъны истеди, 

Сени севип, корип юрьмек 
Шай бу алгъа кетирди. 


Огюнъде буюк гунахым, 
Кунь-куньден агъыр алым. 
Шимди эпсин айталмайджам, 
Сенинъ олсын бар малым. 


Эм айта, эм де къан агълай, 
Гульсюм бир шей анъламай. 
Анасы, эбет, даянмай, 

Не япсын о, агъламай? 


Сарылып ана бойнуна, 

Дей: «Анам, сиз ольменъиз, 
Сырны анълатмай сонъуна, 
Дюньяны терк этменъиз». 


Анасыны видждан къыйнай, 

«Айтсаммы», дей, айталмай. 
Амма, дей: — Сонъки сёзюм, 
Куню келир, анъларсынъ. 

Къаргъасанъ да, мен разым, 
Тек, малым санъа къалсын!» 
Шу гедже ятып, туралмай, 
Саба джан бере, кьалмай. 


«Сандыракълай, ананъ гъарип», 
Деп баба сою анълата. 

Ана сою да «ах» чекип, 

Бу джат къызны алдата. 


Гульсюм бу алны анъламай, 
Лякин бир сыр бар, дуя. 
Сырны ачкъан ич тапылмай, 
Матем олгъан бу сыра. 


Учю кече, кьыркьын куню, 
Сыр ачыла ортада. 

Эки тараф дуадан сонъ, 
Мал болелер ортада. 


«Гульсюмге тиеджек шей ёкъ», 
Деп эмджелер таш къата, 
Дайы, тизе сезлери - окъ. 
Кьызны хорлап агьлата. 


Бир дайысы кок килимни, 
Эмдже эвни, дей меним, 
Сой-соплар невбетме-невбет, 
Дейлер: «Истесенъ, бар кет!» 


Бираз ойланып бакъа къыз, 
Оглеринде чеке тиз. 

Дей: — Бильдим, сизлер башкъа зат, 
Мен къалдым ортада ят». 

Дей: -- Кимге керексе бу эв, 
Алынъыз, мен бинъ разым, 
Лякин, айтсын манһа бирев, 
Мен асыл кимнинъ къызым? 


Айтынъ, алынъыз купемни, 
Алтын билезигимни, 
Алынъыз корьгенинъизни, 
Тек айтыныз бир сёзни: 


— Анам къаерде, сёйленъиз, 
Бабам ким, сырны ачынъыз, 
Къайда о ёл, косьтеринъиз, 

Буны бильген тек сизсинъиз. 


Оларны барып тапайым, 
Манъа бу олур байлыкъ, 
Будыр барым, деп айтайым, 
Оларгъа олып ляйыкъ. 


Шай деп ёлгъа атлана, 

Антына инатлана. 

Деселер де: - Къайт, ёл узакъ! — 
О дей: — Дегилим къоркъакъ! — 


Ёлгъа ала сув, туз-отьмек, 
Мине баба атына. 
Балалыкътан аткъа минмек, 
Шимди ярай алына. 


Шай этип къыз койден кете, 
Бар гъамыны ёкъ эте. 
Анда-мында геджелеп, 

Озь шеэрине ете. 

Амма я кимден сорасын? 
Эвлерин насыл тапсын? 
Кимлерге айтсын дердини, 
Тири, сагь кельгенини. 


Чокътан бу шеэр денъишкен, 
Эски эвлер эшильген. 

Не маалле бар, не чокьракь, 
Не тар ара, не сокъакъ. 


Сорап тапа къарт бир затны, 
Анълата ким олгъанын, 
Бильсеньиз, айтынъыз, бир заман 
Бир къызчыкъ джоюлгъанын. 


Корип къарт къызнынъ юзюнде 
Кульгичлерге козь ташлай, 
Джанлана мазы козюнде, 

«Бу муджизе!» деп агълай. 


— Эй, сен, къызым! Бу сенсиньми? 
Ананъны билесинъми? 

Къайдан чыкътынъ, бу насыл шей? 
Энди ананъ ёкътыр, — дей. 


Къарт кечмишни хатырлады, 
Бу хабер тез даркъады. 
Бильгенлер келип корьдилер, 
Бильгенлерин дедилер: 


«Гедже-куньдюз бекледилер, 
Гульнарым, деп, тек сени. 
Тырс! этсе, сен белледилер, 
Агьлап, умют узьмедилер». 

Бир янъылыкъ да билинди: 
«Гульсюм» сахте ад олгъаны. 
Аначыгъы севип къойгъан 
«Гульнарчыкъ» шу къыз олгъаны! 


«Бабанъ гедже тюш корьгенде, 
Сени сагъ-аман, дер эди. 
«Къызчыгъым сагъ, келир о», деп, 
Ананъ умютин узьмеди. 


Яв енъмеге кеткен эди, 
Къайтмады агъаларынъ. 
Айтмадылар келин олып, 
Къайда тюшти таталарынъ. 


Эшиттик, буюк татанъны 
Алып кеткен хасталыкъ. 
Даа бирининъ къоджасы 
Япкъан она къатиллик. 


Ананъ кечинди кузьгедже, 
Сени анъды ольгендже. 
Чокъкъа бармай къара эджель, 
Бабанъны алды бир йыл эвель. 


Шимди о эски мезарлыкъ 
Шеэрнинъ бир четинде. 
Истесенъ алып барайым, 
Корерсинъ къабрини де». 


ях 
Эки къабир огюнде къыз, 
Башын эгип чёкти тиз. 


Тапалмады тек бир сёз, 
Дерсинъ, санки бир тильсиз. 

Кечти дакъкъа, къыз джанланды, 
Козьлеринден тамды яш. 

Тильге келип, зар агълады, 
Къабирлерге къойып баш. 


Шу куньден сонъ мезарлыкъкъа 
Къатнай эр кунь, я кунь ара. 
Учюнджи бир къабир къаза, 
Акъылдан бираз аза. 


Къабирлерден эр кунь сорай: 
«Айтынъ, бабам къайсынъыз? 
Аначыгъым, таныйсызмы? 
Мен Гульнарым, къызынъыз!» 


Жж 


Гедже дегиль, куньдюз биле, 
Чыракьнен юре экен. 

Озю къазгъан о къабирге 
Ятмагъа кире экен. 


Вакьыт кечкен, отькен девир, 
Гульнар гьайып бильгенлер. 
Геджелери эссе еллер, 

Кийик сес эшиткенлер. 


Мезарлыкьта пейдалангъан 
Учюнджи кучюк оба. 
Ана-баба арасында, 

Яры ачыкъ бир къоба. 


Бу, Гульнарнынъ къабири, деп 
Икяе эте экенлер. 

Еллер эсип сес кетирсе, 
«Гульнар агьлай», дегенлер. 

Мезарлыкътан кельген сеске 
Адамлар къулакъ туткъан. 
Базылары къалкъып гедже 
Бир дуа окъуп яткъан. 


Агълагъан Къыз Мезарлыгъы 
Деп чокъ вакъыт анъылгъан. 
Явуз къадын хырсызлыгъы, 
Нефретле къаргъышлангъан. 


Бойле вахший вакъиалар 
Даим олып тургъанлар. 
Олгъан, оладжакъ, олурлар, 
Бугунь де бар ойле аллар. 

